Petomesečno nerešavanje slučaja ilegalnog rušenja objekata u beogradskom naselju Savamala i odbijanje policije da reaguje na pozive napadnutih građana koji su se zatekli na licu mesta, ponovo je dovelo do oziljnih optužbi i oštrih odgovora između OEBS-a i članova Vlade Srbije.\nNadležne institucije Srbije do današnjeg dana nisu rešile gotovo ništa kako bi razotkrile ko je naredio i sproveo ilegalnu akciju rušenje objekata u Hercegovačkoj ulici u naselju Savamala u noći izbora, između 24. i 25. aprila.\nO tome je na skupu u organizaciji OEBS-a o kontroli rada Policije govorio i pravni savetnik pri Misiji OEBS-a u Srbiji Mauricio Salustro, koji je rekao da osim ombudsmana nijedna institucija države Srbije nije reagovala na ono što se desilo u Hercegovačkoj u Savamali. Savamala je, rekao je on, dobar primer da je neophodno uspostaviti nezavisnu kontrolu policije.\n"Da ostavimo po strani šta su uradili kriminalci te noći, ali problem je šta je policija uradila, odnosno, šta policija nije uradila. Ako je ono što navedeno u izveštaju ombudsmana tačno, to je razlog za zabrinutost svih građana. Problem je šta je policija uradila, odnosno šta nije uradila. Ako je tačno šta je napisano, ja ne znam, ali verujem onome što je napisano u izveštaju, postoje dokazi da je nepostupanje policije bilo namerno i ne samo namerno, već i planirano na najvišem nivou", rekao je Salustro.\nPolicija do danas nije obavestila javnost ni o rezultatima unutrašnje istrage povodom događaja, odnosno da li je i ko naredio policiji da ne odgovara na pozive ugroženih građana.\nNa OEBS-ovoj konferenciji govorio je i Miloš Janković iz kancelarije ombudsmana, koji je saopštio da je policija odbila da toj instituciji dostavi rezultate istrage i da se, prema saznjima ombudsmana, policija time ne bavi.\n"Ako je zaštitnik građana u roku od tri sata mogao da dođe do svih neophodnih saznanja šta se desilo i ako je to blagovremeno nakon tog nadzora publikovao, ne znam zašto je drugim organima potreban protok od toliko meseci. Već je prošlo pet meseci, mislim da je to previše", rekao je zamenik zaštitnika građana Miloš Janković.\nSonja Stojanović Gajić iz Beogradskog centra za bezbenosnu politiku govorila je o tome da li je to posao za unutrašnju kontrolu ili Odeljenje za kontrolu zakonitosti u radu.\n"To je ono što je jedan od problema, a to je da postoji mnogo na papiru kontrolora što čini gužvu u šesnaestercu jer se ne zna ko je glavni za unutrašnju kontrolu policije", rekla je Stojanović Gajić.\nPodsetimo, ombudsman Saša Janković je u izveštaju o dešavanjima u Hercegovačkoj, nakon što je njegova kancelarija sprovela kontrolu u vezi sa time kako je policija reagovala u noći rušenja objekata, saopštio da se radi o organizovanom kršenju prava građana usklađenom na više nivoa između više državnih i nedržavnih subjekata.\nOsim bespravnog rušenja objakata, maskirani ljudi praktično su držali zarobljene i građane koji su očevici celog događaja.\nU izveštaju Zaštitnika građana o ovom događaju naveden je transkript ovog razgovora:\nSlužbenica policije: „Šefe, Bilja, samo jedna pomoć: Ovo Što mi Ivana javila, ovaj što je vezan dole... Zove Komunalnu, odbili su ga. Je l' ništa da mu ne dajemo, ništa?“\nŠef: „Pa, ništa...“\nVažan trenutak u aferi Hercegovačka bilo je izlaganje premijera Aleksandra Vučića koji je pre tri meseca na konferenciji za novinare rekao da je za rušenje odgovoran vrh gradske vlasti. Međutim, od onda se ništa nije dogodilo, niko nije optužen niti je smenjen sa funkcije, a istraga Tužilaštva i dalje je u toku bez iznošenja bilo kakvih detalja u javnost.\nMinistri oštro protiv OEBS-a\nNa navode predstavnika Organizacije za evropsku bezbednost i saradnju, čija je Srbija punopravna članica, oštro je reagovao ministar unutrašnjih poslova Nebojša Stefanović koji je izjavio da će tražiti objašnjenje od OEBS-a zbog izjave višeg savetnika te organizacije Mauricia Salustra o događajima u Savamali, a koju je ocenio kao brutalno i grubo mešanje u unustrašnje stvari Srbije.\n“Optuživati, iznositi insinuacije i na bilo koji način dovoditi organe Srbije u bilo kakvu vezu sa izvršenjem krivičnog dela, a da za to ne postoji ni trunka dokaza, smatramo veoma nekorektnim”, rekao je Stefanović, “neprijatno iznenađen“ tom izjavom.\nI prvi potpredsednik Vlade Srbije i ministar spoljnih poslova Ivica Dačić izjavio je da je neprihvatljivo da pojedini savetnici i činovnici u Misiji OEBS u Srbiji daju političke izjave.\n"Time se dovodi u pitanje dosadašnja korektna saradnja Misije sa državnim organima Srbije", rekao je Dačić, koji je u oproštajnu posetu primio dosadašnjeg šefa Misije OEBS-a u Srbiji Petera Burkharda, saopštilo je Ministarstvo spoljnih poslova.\nŠta je mandat Misije OEBS-a u Srbiji\nOrganizacija za evropsku bezbednost i saradnju, koju su ministri Vlade Srbije optužili da se meša u u unutrašnje stvari Srbije, ima mandat da pruža pomoć organima vlasti i civilnom društvu u cilju demokratskog razvoja i zaštite ljudskih prava, uključujući i prava nacionalnih manjina.\n“Kako bi unapredila proces demokratizacije, toleranciju, vladavinu prava i poštovanje OEBS-ovih standarda i ciljeva, Misija pruža pomoć i podršku prilikom primene zakona iz ovih oblasti, nadgleda funkcionisanje demokratskih institucija i procesa, pruža pomoć prilikom rekonstrukcije i obuke organa za sprovođenje zakona i pravosuđa i pomaže u rešavanju pitanja iz medijske sfere. Misija podržava povratak izbeglica i interno raseljenih lica u njihove domove širom Srbije”, stoji na stranici posvećenoj mandatu Misije OEBS-a u Srbiji.


17.10.2020 – VESTI Mašinskog fakulteta\nBy ivanasub 17.10.2020 - 21:24 17.10.2020 Konkursi, stipendije i krediti\nProgram stipendija nemačke privrede Zoran Đinđić (www.stipendienprogramm.org) omogućava studentima i kandidatima koji su nedavno diplomirali da steknu prvo radno iskustvo u vodećim nemačkim kompanijama u Nemačkoj. Tokom proteklih 17 godina, Program je podržao više od 800 mladih profesionalaca iz zemalja Zapadnog Balkana na ovom putu. Svi oni su proveli tri do šest meseci u Nemačkoj, gde su dobili priliku da prošire svoje znanje tokom studija i primene ga u praksi. Po povratku u njihove zemlje, svi oni su veoma brzo pronašli posao u struci. Pored toga stipendisti Programa su organizovani u regionalnu alumni mrežu, gde konstantno idu na usavršavanja u skladu sa potrebama lokalnog tržišta rada. Sledeća generacija stipendista Programa započeće svoje prakse u Nemačkoj 1. jula 2021. godine.Konkurs za… više\nBy ivanasub 17.10.2020 - 13:10 17.10.2020 Izdvajamo\nZahvaljujući donaciji kompanije Siemens Mobility d.o.o. Cerovac, studenti master studija na Modulu za šinska vozila Mašinskog fakulteta u Beogradu od ove školske godine učiće u potpuno novom ambijentu – savremenoj učionici opremljenoj neophodnim didaktičkim sredstvima i kompjuterima sa licenciranim softverom CREO. Reč je o donaciji u vrednosti od 20 hiljada evra, a sva sredstva su uložena u uređenje i opremanje učionice. Radovi su trajali nešto više od mesec dana, a učionica je već sredinom marta bila u funkciji. Zbog izbijanja pandemije Kovid 19 i prelaska na onlajn nastavu, učionica je tek sada na raspolaganju studentima. Delegacija Siemens Mobility, koju je predvodio Udo Eichlinger, generalni direktor nemačkog Siemensa u Srbiji, posetila je u petak Mašinski fakultet, gde je nastavnicima i studentima… više


Kurti obavestio zvaničnike EU o planu ukidanja taksi\nPolitika Autor:Tanjug04. mar. 202017:42\nPremijer privremenih prištinskih institucija, Aljbin Kurti, obavestio je danas zvaničnike Evropske unije, Ursulu von der Lajen i Žozepa Borela, o svom planu za postepeno i uslovno ukidanje taksi na srpske i proizvode iz BiH.\nKurti je, kako prenosi prištinska Gazeta Expres, ponovio da je u planu da od 15. marta prvo budu ukinute takse na sirovinu, te da je to „znak dobre diplomatske volje i posvećenosti Prištine da nastavi dijalog sa Beogradom“.\nU nadi da će, kako kaže, Beograd reagovati na ovu odluku, očekuje ukidanje svih preostalih necarinskih barijera u trgovini sa Kosovom i zaustavljanje kampanje odpriznavanja kosovske nezavisnosti.\n„Pozivamo EU i SAD da uspostave mehanizme praćenja i sankcije kako bi se obezbedilo da obe strane poštuju svoje obaveze iz postojećih i budućih sporazuma“, napisao je, između ostalog, Kurti u pismu Urusuli van der Lajen i Borelu.\nAljbin Kurtikosovske takseukidanje taksiUrsula von der LejenŽozep Borel


Američki državni sekretar Matis UVEREN: Vašington mora sačuvati svoj nuklearni arsenal\nIzvor: SrbijaDanas.com, 14.Sep.2017, 07:38\nDržavni sekretar SAD Džejms Matis rekao je da je ubeđen da SAD moraju sačuvati sva tri dela svog nuklearnog arsenala, a ne da eliminišu jedan deo, tj. interkontinentalne balističke rakete, kao što je ranije govorio.\nKada je došao na mesto državnog sekretara, Matis je predložio da se SAD oslobode interkontinentalnih balističkih raketa, rekavši da su potrošne, međutim, pogled mu se u međuvremenu promenio, piše AP.\nMatis je rekao >> Pročitaj celu vest na sajtu SrbijaDanas.com << da je ključ izbegavanja nuklearnog rata zadržavanje nuklearnog arsenala, koji će ubediti potencijalnog neprijatelja da je nuklearni napad na SAD samoubistvo.\nOn je novinarima na putu do nuklearnog postrojenja u Dakoti rekao da je ubeđen da je trenutni okvir rada "pravi način da se nastavi".\n11:35: „Direktna linija“ sa Vladimirom Putinыm 7. juna


Hiljade Trampovih pristalica u Vašingtonu, ima povrijeđenih\nswatch info - дец 13, 2020, 8:41 пре подне\nVAŠINGTON - Hiljade pristalica predsjednika Donalda Trampa okupilo se u Vašingtonu kako bi izrazili podršku njegovim pokušajima da promijeni ishod predsjedničkih izbora koje je izgubio od demokratskog kandidata Džo Bajdena.\nTokom demonstracija su sporadično izbijali sukobi između Trampovih priostalica i oponenata, a u izveštaju AP se navodi da su četiri osobe zbrinute u bolnici sa ubodnim ranama, dok je, prema podacima iz vašingtonske gradske policije, 23 privedeno.\nTramp je na svom Tviter nalogu izrazio iznenađenje povodom okupljanja svojih pristalica u Vašingtonu i najavio da će se vidjeti sa njima.\nGlas Amerike je ranije javio da je Tramp napustio Bijelu kuću oko podneva po lokalnom vremenu na putu za američku Vojnu akademiju, a dok je helikopter nadletao masu okupljenu na nacionalnom molu, čulo se skandiranje predsjedniku.\nProtestni skupovi se održavaju u više američkih gradova uoči predstojećeg sastanka članova Elektorskog koledža na kojem će Džo Bajden i formalno biti izabran za 46. predsjednika SAD.\nOZNAKE IZVEŠTAJHronikaSvetPoznatiCrni Bombarder PortalPolitikaNajnovije VestiNAJNOVIJE DANAS


Visoki američki diplomata u BiH: Odvojeno sa svakim\nU Bosni i Hercegovini, zapravo u Sarajevu, danas je boravio i sa najvišim zvaničnicima razgovarao zamjenik pomoćnika državnog sekretara SAD Stuart Jones. Gospodin Jones se u odvojenim susretima sastao sa članovima Predsjedništva, te predsjedavajućim Vijeća ministara. Nakon tih sastanaka diplomata is SAD je ocijenio da situacija u BiH nije dobra, te da od njegove prošle posjete prethodnog ljeta nije bilo nikakvih pomaka.\nU međuvremenu, iz kabineta članova Predsjedništva u javnost su saopštene informacije sa različitim fokusom.\nNakon sastanka sa Nebojšom Radmanovićem, srpskim članom Predsjedništva, akcentirana je potreba ispunjavanja ciljeva i uslova za zatvaranje Ureda visokog predstavnika.\nČlan predsjedništva iz reda hrtvatskog naroda Željko Komšić je, nakon odvojenog sastanka sa američkim gostom, ocijenio je da su nerad, kriminal i nacionalizam osnovni problemi zemlje.\nGospodin Jones je, kako se prenosi se u saopštenju, ocijenio je da "Prudski sporazum" nema supstancu, ali da je sam proces pregovaranja jako bitan, te da SAD podržavaju takve napore. Također je istaknuto da su američki zvaničnici zabrinuta retorikom pojedinih bosanskohercegovačkih političara, te pitanjima vojne i državne imovine.\nPoslije sastanka sa Harisom Silajdžićem, bošnjačkim članom Predsjedništva, u javnost izlazi informacija da je potrebno izgraditi državne institucije koje mogu odgovoriti svim zadacima.\nNakon odvojenih sastanaka sa članovima državnog predsjedništva, američki diplomata razgovarao je i sa Nikolom Špirićem, predsjedavajućim Vijeća ministara Bosne i Hercegovine.\nZaključak sastanka sa gospodinom Špirićem bio je isti kao isa srpskim članom Predsjedništva - potrebno što prije ispuniti uslove za zatvaranje Ureda visokog predstavnika u zemlji. Tome se dodaje i premijerovo vidjenje da je BiH neophodna, kako je navedeno, kredibilna procjena do sada provedenih reformi i razvijenosti demokratskih kapciteta zemlje.


Novi kvalitet zvuka u Audi A8 automobilima - Lux Life luksuzni portal: Moda, Stil, Trendovi, Kolekcije 2018...\nMoćan i prilično sveobuhvatan, ovaj sistem sadrži 23 zvučnika. 2 od njih su drajveri sa punim opsegom, dok su druga dva postavljena u naslonima iznad zadnjih sedišta. Sistem je sposoban da isporuči zvuk do 1920 V snage, a njegovi drajveri potpomažu kreiranje 3D zvučnog polja iz 5.1 kanala ili stereo snimanja. Prilagodive postavke sistema omogućavaju korisnicima da odaberu da li žele da se zvuk fokusira na prednja sedišta, pozadi ili oba.\nKada su putnici na zadnjim sedištima raspoloženi za gledanje filma, poseban Movie Set režim reprodukuje kompletan zvuk sa 5.1 kanala, pružajući im iskustvo poput bioskopa. "Integracija zvučnika na prave tačke u automobilu je ključ za 80 % audio kvaliteta", rekao je Volfram Jahn, majstor zvuka za A8.\n"Moraju biti postavljeni što je rigidnije moguće, tako da smo fiksirali subvufer na zadnjem panelu, koji je napravljen od polimera ojačanih ugljeničnim vlaknima. Cilj je izolovati zvučnik iz tela i sprečiti prenošenje vibracija", rekao je ovaj stručnjak.\nPROČITAJTE SLEDEĆI TEKST: $270 za jo-jo sa potpisom Louis Vuitton


Beogradski sajam: Bogato sajamsko proleće 2022. - Dan u Beogradu\nNaslovna » Izlasci » Sajmovi » Beogradski sajam: Bogato sajamsko proleće 2022.\nBeogradski sajam: Sajam turizma\nAh Neša 3. januar 2022. Sajmovi Postavite komentar\nTokom 2021. Beogradski sajam vratio se u život, a proleće 2022. trebalo bi da označi i konačan povratak normalnom i uspešnom radu i poslovanju.\nOva kompanija obeležiće 85 godina postojanja.\nIako agenda prolećnih sajamskih manifestacija još nije definitivna, već njen okvir obećava bogat sajamski program i motivaciju za čitavu sajamsku delatnost.\nTako će početak sajamske godine, od 27. do 29. januara, obeležiti „Agro Belgrade 22“, specijalizovani sajam voćarstva, vinogradarstva i povrtarstva, zamišljen kao vodeći sajamsko-konferencijski događaj na zapadnom Balkanu i u jugoistočnoj Evropi, na kojem se očekuje više od 1.000 izlagača i brendova, uključujući i predstavnike najvećih svetskih kompanija.\nVeć 12. i 13. februara u sajamske hale „useljava“ se tradicionalni Državni pčelarski sajam, svojevrsna smotra pčelarstva, koja ima izložbeni i prodajni karakter.\nSajam turizma i prateće manifestacije\nTermin od 24. do 27. februara obezbeđen je za 43. Međunarodni sajam turizma, najznačajniju turističku manifestaciju u zemlji i jugoistočnoj Evropi. Sajam će biti usmeren ka oporavku i obnovi turističkog ambijenta i promociju trendova i inovacija koji će oblikovati budućnost turističke industrije.\nUz učešće najznačajnijih turističkih agencija, saveza i organizacija, hotela, turističkih centara, vazduhoplovnih kompanija, međunarodnih tur-operatora, Sajam turizma nastojaće da kreira ambijent u kome će se organski spojiti ponuda i potražnja.\nPoseban akcenat pripada Srbiji kao turističkoj destinaciji, njenom ubrzanom razvoju, ulaganjima u infrastrukturu, velikim privatnim investicijama u hotelsku industriju u gradskim, banjskim i planinskim centrima, ali i seoskom turizmu.\nU istom terminu, od 24. do 27. februara, veliki Sajam turizma oplemenjuju čak tri komplementarne sajamske manifestacije.\nNa Međunarodnom sajmu hotelsko-ugostiteljske opreme Horeca-Oprema, izlagači predstavljaju najsavremenije proizvode i usluge, ali i trendove u načinu poslovanja, snabdevanju i funkcionisanju hotela, restorana i ostalih ugostiteljskih objekata.\nSajam suvenira omogućuje posetiocima da vide i kupe suvenire iz svih regija Srbije, a promoterima turizma Srbije da ukažu na autentičnost podneblja sa kojeg potiču.\nMeđunarodni sajam vina Beowine, koji se održava tokom dva dana, 25. i 26. februara, najveći je vinski događaj u zemlji i, u svakom pogledu, i organizaciono i kvalitetom izlagača i pratećih programa, pratilac uspona vinske Srbije.\nPredstavljaju se najugledniji domaći i regionalni proizvođači i distributeri vina, vinski podrumi, kuće vina, proizvođači rakija, a u ponudi je i kompletna, najsavremenija oprema za vinarstvo i vinogradarstvo. Nije zapostavljena ni prigodna gastro ponuda.\nFranšize, nautika, hortikultura, kozmetika…\nViše nego bogata aprilska ponuda počinje 1. Međunarodnim sajmom franšiza, koji treba da privrednike i preduzetnike poduči kako se uspešno posluje pod kišobranom poznatog brenda, i to 6. i 7. aprila.\nPosle premijernih „franšiza“ na programu su, u terminu od 7. do 11. aprila, dve dugovečne sajamske manifestacije.\nMeđunarodni sajam nautike, lova i ribolova, specijalizovana regionalna manifestacija namenjena ljubiteljima i korisnicima svih vrsta plovila, opreme za lov i ribolov, nautičkе, kamp i outdoor opremе, u svom 42. izdanju predstavlja trendove i domete u različitim segmentima domaće i regionalne nautičke privrede te lovne i ribolovne delatnosti, od industrijskih i ekonomskih do sportskih, rekreativnih ili turističkih.\nIstovremeno, 27. Međunarodni sajam hortikulture – Beoplantfair, sa Izložbom lekovitog bilja i preparata od meda „Darovi prirode“, Izložbom baštenskih i parkovskih mašina Motoplantexpo i Izložbom organske proizvodnje „Organic Fest“. Učesnici iz zemlje i inostranstva, pojedinci, udruženja, zemljoradničke zadruge, privredne organizacije, čak i multinacionalne kompanije, distributeri, proizvođači-uzgajivači, trgovci, pejzažni arhitekti, akademske i naučne institucije, komunalna preduzeća, zajedno sa hiljadama poslovnih i „običnih“ posetilaca, okupljaju se da pokažu i dokažu kako se i zašto može živeti i lepo i zdravo, zdravim životom u čistoj prirodi.\nU međuvremenu, 9. i 10. aprila, 36. Međunarodni kongres i sajam kozmetike, nege kose, estetike i zdravlja „Dodir Pariza“ ima prvo od svoja dva godišnja izdanja, ono prolećno. Reč je o najvećoj manifestaciji ove vrste u regionu, koja okuplja proizvođače, predstavnike i distributere najpoznatijih svetskih brendova kozmetičkih i frizerskih kuća.\nA kraj meseca, od 27. do 30. aprila, obeležiće još jedan temeljni sajamski događaj – 46. Međunarodni sajam građevinarstva – SEEBBE – nastojeći da ostane oslonac građevinske industrije u Srbiji i regionu i vodeći sajamski događaj u građevinskoj industriji u regionu jugoistočne Evrope.\nOva specijalizovana međunarodna manifestacije obuhvata najrazličitije segmente građevinske industrije – od istraživanja i projektovanja, preko izgradnje i održavanja objekata u visokogradnji, niskogradnji i hidrogradnji, do predstavljanja najsavremenijih materijala, građevinskih mašina, uređaja i alata. Upotpunjuju ga i različiti načini adaptacije, rekonstrukcije i restauracije, kao i promocija starih zanata. Kao finalna delatnost, deo Sajma građevinarstva je i unutrašnja arhitektura i opremanje enterijera.\nMotocikli, tehnika i gaming industrija\nMajska sajamska agenda trebalo bi da obuhvati 14. Međunarodni sajam motocikala, i to od 12. do 15. maja.\nOva sajamska manifestacija predstavlja motocikle, mopede, skutere, rezervne delove, opremu i pribor, proizvode prateće industrije, strukovne organizacije, udruženja, klubove, medije…\nMaj će tradicionalno obeležiti i Međunarodni sajam tehnike i tehničkih dostignuća, i to svojim 64. izdanjem. Radi se o reprezentu globalne sajamske industrije u svim oblastima tehnike i tehničko-tehnoloških inovacija i prilici da se povežu i promovišu proizvođači, konstruktori, inovatori, start up i job shop preduzeća, trgovci, distributeri, udruženja i zastupnici vodećih svetskih kompanija u industriji, i to u jedinstvenom poslovnom ambijentu najveće pametne fabrike.\nSajam tehnike promoviše partnerstva između nauke i privrede i interakcije između 4. industrijske revolucije, veštačke inteligencije, mobilnosti radne snage, energetskih rešenja… Na jednom mestu nude se i prezentuju aktuelne tehničko-tehnološke inovacije i rešenja, predstavljaju industrijski potencijali i mogućnosti za nova ulaganja i poslovna umrežavanja.\nPrema okvirnom planu, kraj prolećnog dela sezone, 31. maja i 1. juna, označiće 14. Belgrade Future Gaming, koji poput drugih velikih svetskih gaming sajmova, predstavlja domete i novitete u sektoru gaming industrije, nudi opremu i obezbeđuje softversku podršku i prateće servise.\nU skladu sa predviđanjima i objektivnim okolnostima, ovakav program sklon je promenama, pre obogaćivanju nego redukciji. Sudeći po interesovanju potencijalnih izlagača i posetilaca za pojedine sajamske manifestacije, sajamsko proleće zaista bi moglo da bude prigodan uvod u srećan 85. rođendan Beogradskog sajma. (danubeogradu.rs)\nTagovibeogradski sajam izlasci proleće u beogradu sajmovi zima u beogradu\nPrethodni Sahrane i kremacije u Beogradu, 4. januar 2022.\nSledeći Bez struje i bez vode u Beogradu, 4. januar 2022.


Porazi košarkaša i košarkašica, pobeda rukometaša – RADIO TELEVIZIJA BOR\nPorazi košarkaša i košarkašica, pobeda rukometaša\nBOR – Košarkaši Bora poraženi su u pretposlednjem kolu Prve srpske lige grupa Istok na gostovanju u Nišu od trećeplasiranog Marinosa 83:78. Bor je većim delom prvog poluvremena imao prednost i na odmor su otišli sa pet poena prednosti 42:37. Ipak domaćini su se vratili u igru i u trećoj četvrtini napravili značajnu prednost koju su održali do kraja meča. Od deset odigranih utakmica u prvom delu prvenstva ovo je tek drugi poraz borske ekipe. Kolo pre kraja Bor je na deobi prvog i drugog mesta sa Jablanicom iz Medveđe sa 18 osvojenih bodova, a naredne nedelje dočekuju niški Junior koji je u dnu tabele.\nKošarkašice Bora poražene su u desetom kolu Prve regionalne lige grupa Jug B na svom terenu od Trstenika, ubedljivo 71:41. Sa 12 osvojenih bodova Boranke su u donjem delu tabele, na deobi osmog i devetog mesta sa Hisarom iz Leskovca.\nRukometaši Bora pobedili su u poslednjem kolu jesenjeg dela prvenstva Paraćin u derbiju začelja tabele Prve regionalne lige grupa istok 29:26. Borani su sa dve pobede i devet poraza na desetom mestu. Paraćin je pretposlednji sa dva boda, a na poslednjem mestu je knjaževački Knjaz bez osvojenih bodova.\nTags: Bor, grad bor, košarka, košarkašice, rukometasi\nPrevious Dobri rezultati borskih strelaca\nNext Odbojkašice “Đerdapa” u Kladovu među najmlađima u ligi


Haški tribunal: Mladić mora da plati 60.000 evra odbrani : Nadlanu.com\nObjavljeno 1. feb 2013. / 23:42:46\nNavodi se da Mladić i njegova supruga Bosiljka dobijaju redovne mesečne penzije i imaju sredstva na bankovnom računu. Haški tribunal je utvrdio da on treba sam da finansira troškove svoje odbrane u iznosu od 120 hiljada KM - 60 hiljada evra\nU odluci Kancelarije registara Haškog tribunala se navodi da je Mladić krajem juna 2011. godine izjavio da nema sredstava da plaća svoju odbranu. Istragom je utvrđeno da vrednost Mladićeve porodične kuće “premašuje njegove osnovne potrebe, kao i potrebe osoba sa kojima živi”, javio je BJR.\nOstatak troškova odbrane, kako je navedeno u odluci, snosiće Haški sud. U odluci se navodi da Haški tribunal ocenjuje sredstava koja su na raspolaganju optuženom, da od tog iznosa oduzima sredstva potrebna za njegov život i izdržavanih članova porodice.\nIznos koji preostaje, kako je objašnjeno u odluci, optuženi je dužan da da kako bi delom pokrio troškove odbrane.Mladić je optužen za genocid počinjen u Srebrenici i još sedam opština u BiH, progon Bošnjaka i Hrvata, i uzimanje za taoce pripadnika mirovnih snaga UN, u periodu od 1992. do 1995. godine.\nMladić je uhapšen u maju 2011., a suđenje mu je počelo godinu dana kasnije.Trenutno je u toku izvođenje dokaza Haškog tužilaštva.


Knjaževac : Na Banjici niče moderan rehabilitacioni velnes centar – Knjaževačke vesti\nHome / 2022 / Knjaževac : Na Banjici niče moderan rehabilitacioni velnes centar\nNa Banjici su otpočeli radovi na izgradnji rehabilitaciong i wellness centra koji će biti od velikog značaja kako za građane Knjaževca, tako i za meštane okolnih sela. Gradilište je sa saradnicima obišao predsednik opštine Knjaževac, Milan Đokić.\n▫“Ovde će biti objekat površine 520 kvadrata u kome će biti locirani svi oni sadržaji koji će omogućiti Knjaževčanima i nadam se mnogobrojnim gostima, da konzumiraju sve blagodeti tople lekovite banjske vode i u zimskim i u letnjim mesecima. Ovaj objekat će svakako biti inicijator – okidač za razvoj banjskog, ali i seoskog turizma u Rgoštu, Podvisu, Orešcu i svim okolnim selima.\nNadamo se da ćemo ga završiti do kraja 2022. i da će već u ovo vreme sledeće godine biti u punoj funkciji. Sa državnim sekretatom Ministarstva zdravlja gospodinom Đerlekom razgovarali smo i o tome da odeljenje fizikalne medicine Zdravstvenog centra Knjaževac ovde ima jedno izdvojeno odeljenje koje bi i u stručnom delu dalo medicinsku podršku, tako da smo dobili uverenje da će Ministarstvo zdravlja stati iza tog projekta”, rekao je Milan Djokić.\nNext: Isplata posebne novčane naknade u ponedeljak


PREGOVORI O ČLANSTVU U EVROPSKOJ UNIJI: Otvorena još dva poglavlja – Kruševac PRESS\nKako je objasnio evropski komesar za pristupne pregovore Johanes Han došlo je do napretka u oblasti ekonomske i monetarne politike, što je obuhvaćeno poglavljem 17, i u statistici, što pokriva poglavlje 18.\n“Napredak u ovim poljima je ključan za dalje strukturne reforme i ekonomski rast u Srbiji. Privredni rast u Srbije dobar, strukturne reforme sprovedene, ali se sada moraju i održati”, naglasio je Han, prenosi “Glas Amerike”.\nOn je ocenio da domaći i strani investitori pažljivo prate razvoj u monetarnoj i ekonomskoj politici Srbije, a da strukturne reforme moraju biti podržane dobrom statistikom u zemlji. On je ocenio da će Evropska komisija i zemlje članice uvek podržavati otvaranje novih poglavlja ukoliko zemlja ispunjava reforme.\n“Ispunjavanje reformi u oblasti vladavine prava, fundamentalnih prava i dobrog upravljanja ostaju u srcu procesa proširenja. To su vrednosti EU koja je na njima zasnovana i to je nešto oko čega se ne pregovara”, naglasio je evropski komesar, dodajući da je Srbija pokazala i napredak u oblasti vladavine prava, jer svako pregovaračko poglavlje u sebi ima elemente koji se odnose na vladavinu prava.\n“Mislim da smo imali značajne, suštinske rezultate u oblasti napretka u vladavini prava. Nismo nezadovoljni zato što smo rešeni da budemo uporni da budemo strpljivi. Ali, članstvo je cilj, a članstvo dolazi kroz proces evropskih integracija i to je ono za šta smo rešeni,” istakla je Joksimović.\nU pristupnom procesu Srbija je do sada otvorila 16, a privremeno zatvorila dva, od 35 poglavlja.\nEvropska UnijaJohanes HanPoglavljapregovoriSrbija


MILORAD EKMEČIĆ - JEDAN OD POSLJEDNJIH INTERVJUA ( VIDEO)\nMilorad Ekmečić, Srbin iz Hercegovine, rođen 1928., upokojen 2015. godine, jedan je od najvećih naših i svjetskih istoričara. Njegova djela predstavljaju nenadmašno istorijsko svjedočanstvo, ali i filozofsko razmišljanje primjenjivo u svim vremenima, i za nauk pokoljenjima. Ekmečićeva naučna preokupacija, jedinstvena u našoj i evropskoj istoriografiji, prvenstveno se odnosi na tragične istorijske procese koji su uticali na sudbinu srpskog naroda, i srpstva uopšte, u peridu od nastanka prve srpske države, pa do početka 21. vijeka.\nAkademik Ekmečić je rođen 1928. godine u Prebilovcima (Čapljina), a upokojio se u Beogradu 2015. godine. Tokom Drugog svjetskog rada, i ustaških pokolja po srpskim zemljama, izgubio je 78 članova svoje uže porodice, uključujući i oca Iliju i majku Kristinu. Masakrirani i ubijeni u Prebilovcima kanonizovani su u imenoslov Srpske pravoslavne crkve kao mučenici prebilovački. Akademik Ekmečić je početkom 1992. godine bio uhapšen u Sarajevu od strane muslimanskih vojnih formacija, ali je uspo ,nakon kraćeg tamnovanja, da prebjegne na srpsku teritoriju.\nMilorad Ekmečić je Opštu istoriju diplomirao u Zagrebu 1952. godine, gdje je i doktorirao 1958. godine. Radio je na sarajevskom Filozofskom fakultetu, a od 1994. godine u Beogradu. Od 1973. godine bio je član Akademije nauka BiH, a SANU od 1993. godine. Dobitnik je mnogih nagrada i priznanja, između ostalog i Ordena Svetog Save, a danas po njemu Udruženje istoričara Republike Srpske nosi ime.\nAkademik Ekmečić je, 2011. godine u Beogradu, razgovarao s Dr Ljubom Grkovićem, Predsjednikom SPKD „Prosvjeta“ iz Istočnog Sarajeva. Bio je to jedan od njegovih posljednjih obraćanja srpskoj javnosti. Zbog značaja Ekmečićevog sveukupnog djela kao istoričara i patriote, mislioca bez premca u našoj novijoj istoriji, ovaj razgovor s dr Grkovićem donosimo u cjelini.


Đuro Salaj: Konkurs za starije (55+) "Mogu, dođi da vidiš" - Penzin\nPočetna Magazin Godine Đuro Salaj: Konkurs za starije (55+) “Mogu, dođi da vidiš”\n“Đuro Salaj” poziva vas da pošaljete vašu ideju o tome šta je ono što vi znate, a smatrate da bi bilo korisno podeliti sa drugima. Pet najzanimljivijih predloga biće predstavljeno na posebnom događaju u subotu, 29. decembra 2016. godine, u Resavskoj 78 u Beogradu.\nNa osnovu dosadašnjih prijava biće tu zanimljivih mini radionica (izrada sapuna, nakita, itd), izložba slika, fotografija, heklanik i keramičkih radova, ali i pesma, muzika i čitanje poezije.\nU sklopu događaja planirana je i zabava sa evergrin muzikom.\nRok za slanje predloga – petak, 2. decembar, u 16 časova.\nMožete doći lično u Nemanjinu 28 (Slavija) i na portirnici ili u kancelariji broj 11 ostaviti vaše predloge. Ideje nam možete poslati i poštom ili putem mejla milena.djurosalaj@gmail.com.


Odlazeći premijer Kosova Ramuš Haradinaj je pozdravio to što je većinom gasova izabran Bajer za izvestioca za Kosovo.\n"To je veliki početak evropskog angažmana na Kosovu sa ciljem da se značajno unapredi put Kosova ka punoj integraciji u evropsku porodicu", poručio je Haradinaj na Tviteru.\nI potpredsednica Demokratskog saveza Kosova Vjosa Osmani čestitala je Bajeru na imenovanju.\n"Radujemo se što ćemo sarađivati sa vama", napisala je Osmani na svom Tviter nalogu.\nPrethodno je Bajeru na izboru čestitao lider Demokratskog saveza Kosova Isa Mustafa koji je izrazio uverenje da će on braniti interes Kosova.\nMinistar spoljnih poslova u ostavci Bedžet Pacoli je ocenio da bi svaki drugi izbor bio bi neprirodan, dok je potpredsednik odlazeće prištinske vlade Enver Hodžaj uputio čestitku na nemačkom jeziku.


Počinje 42. BEMUS | Boom93\nOborena dva helikoptera, Jermenija i Azerbejdžan proglasili ratno stanje\nFestival Beogradske muzičke svečanosti, biće otvoren u subotu u Jugoslovenskom dramskom pozorištu...\nFestival Beogradske muzičke svečanosti, biće otvoren u subotu u Jugoslovenskom dramskom pozorištu, nastupom Simfonijskog orkestra RTS-a sa dirigentom Bojanom Sudjićem, koji će izvesti delo kompozitora Stevana Kovača Tikmajera "Skamenjeni odjeci", koje je naručeno posebno za BEMUS.\nDirektorka Jugokoncerta Biljana Zdravković rekla je na konferenciji za novinare da će na otvaranju umesto najavljenog perkusioniste Martina Grubingera, koji je sprečen porodičnim razlozima, nastupiti perkusionistički sastav "Maraka tu" (Maraca 2) iz Velike Britanije.\nDirigent Bojan Sudjić rekao je da je BEMUS jedan od najznačajnijih festivala u Srbiji, koji traje bez obzira na sve probleme sa kojima se organizatori susreću.\nU okviru 42. "BEMUS-a", 17. oktobra u holu Narodne banke Srbije (NBS), nastupiće "Bemus bonus" svirači i pevači Etnomuzikološkog odseka Muzičke škole "Mokranjac", ansambl za ranu muziku "Flauto dolce", "Kraljevski gudači" i vokalni ansambl "Oktoih".\nFestival će biti zatvoren 24. oktobra u Sava centru, koncertom Njujorške filharmonije pod dirigentom Alanom Gilbertom i sa violinistom Leonidom Kavakosom, koji će izvesti dela Sibelijusa, Debisija i Bramsa.\nRobert De Niro i Sigorni Viver u psihološkom trileru


Evo o čemu su telefonom juče razgovarali Vladimir Putin i Tomislav Nikolić | Skandalozno\nEvo o čemu su telefonom juče razgovarali Vladimir Putin i Tomislav Nikolić\nPredsednik Srbije Tomislav Nikolić razgovarao je juče sa predsednikom Ruske Federacije Vladimirom Putinom, koji ga je detaljno izvestio oko gasovoda Južni tok i oko gasovoda koji će ići preko Turske.\nU razgovoru, vođenom na inicijativu ruskog predsedsednika, koji je protekao je u veoma srdačnoj i prijateljskoj atmosferi i trajao više od 40 minuta, predsednik Nikolić je objasnio sagovorniku kako bi se obustavljanje Južnog toka odrazilo na energetsku stabilnost Srbije i izrazio nadu da ta odluka ipak nije konačna, saopštila je Pres služba predsednika Republike.\n– Reperkusije takve odluke bile bi dalekosežne i negativno bi se odrazile na čitavu našu ekonomiju – podvukao je predsednik Srbije.\nNikolić je izvestio predsednika Ruske Federacije koje količine gasa su potrebne Srbiji i da bi bilo dobro uvesti Toling sistem.\nPredsednik Nikolić izrazio je privrženost Srbije prijateljstvu sa Ruskom Federacijom i istakao da prijatelji jedni druge nikada ne kažnjavaju, a posebno ne u periodu krize, navedeno je u saopštenju.\nDva predsednika su razgovarali i o drugim temama, među kojima je i projekat “Petrohemija”, a Nikolić je zamolio da se obezbedi snabdevanje gasom hemijske industrije Srbije po povoljnijim cenama.\n– Veoma nam je značajna podrška oko formiranja Ruskog investicionog fonda čija bi sredstva bila namenjena poljoprivrednoj proizvodnji i farmaceutskog indrustriji orijentisanoj ka ruskom tržištu – rekao je predsednik Nikolić.\n– Raduje me što je robna razmena značajno uvećana u proteklom periodu – naglasio je Putin i izrazio spremnost da prihvati incijativu predsednika Srbije da se proširi lista proizvoda koji se izvoze bez carine u Rusku Federaciju.\n– Što se tiče automobilske industrije, načelna saglasnost postoji i ta odluka će uskoro biti doneta – istakao je predsednik Ruske Federacije.\nPutin se zahvalio Nikoliću, izrazivši duboku privrženost svom sagovorniku kao ličnom prijatelju i predsedniku naroda koji neobično voli, navedeno je u saopštenju.\nBudite prvi sa komentarom na članku "Evo o čemu su telefonom juče razgovarali Vladimir Putin i Tomislav Nikolić"


Beta 12. aprila 2018. 16:20\nBiH sigurno neće trošiti stotine miliona dolara i evra na kupovinu raketnih sistema, ali će zaokružiti svoju namensku proizvodnju, izjavio je danas Bakir Izetbegović, predsedavajući Predsedništva BiH i lider Stranke demokratske akcije (SDA).\n„Radićemo pokretnu haubicu, pušku smo već napravili, radićemo dronove, zaokružićemo proizvodnju svake vrste municije. Radićemo to za tržište, ali i za ne daj bože“, kazao je Izetbegović novinarima, preneli su sarajevski mediji.\nOn je to rekao na pitanje da li je bila „nesmotrena“ izjava premijera Federacije BiH Fadila Novalića o „zaokruživanju“ proizvodnje oružja u Federaciji BiH.\nIzetbegović je kazao da ta „izjava nije nesmotrena, nego ohrabrujuća“.\n„Zašto BiH ne bi imala potpuno zaokruženu namensku industriju, i proizvodnju baruta i kapisli?“, pitao je Izetbegović na skupu na šehidskom groblju Kovači povodom 13. godišnjice 2. Pešadijskog (rendžerskog) puka Oružanih snaga BiH, i 26. godišnjice Armije RBiH.\nOn je ocenio da se niko u BiH „neće ponovo usuditi da počne konflikt“, jer je to „preopasna stvar“ i „vir koji bi progutao onog koji bi to pokrenuo“.


„MODELI PLATNIH STRUKTURA I\nPROCENA VREDNOSTI RADNIH MESTA“\nOvaj mentorski seminar ima za cilj da polaznicima predstavi mogućnosti upotrebe platne strukture kao moćnog sredstva za unapređenje strateških ciljeva, definiše principe i da detaljnu analizu uspešnih modela koji se primenjuju kod nas i u svetu, a važan deo predstavljaju i načini procene vredosti radih mesta.\nSeminar je namenjen vlasnicima, direktorima, izvršnom menadžmentu, tim liderima, zaposlenima u sektoru ljudskih resursa, kao i svima koji žele da steknu znanje i upoznaju se sa važnim principima kreiranja i vođenja platne strukture.\nNakon pohađanja ovog seminara bićete u mogućnosti da unapredite i osavremenite model koji primenjujete ili da osmislite potpuno nov metod za obračun zarada zaposlenih sa ciljem povećanja produktivnosti.\nModeli procene vredosti radih mesta\nUpustvo za uvođenje platne strukture\nObuka / Seminar: Seminar 'Upravljanje platnom strukturom'\nSpoj predavanja, analiza modela i slučaja, diskusije i praktičnog rada. Broj polaznika je ograničen na 6.\nIvan Marković, Zaposlenje Org, konsultant za IT i šef tima za izradu platnih struktura i sistema za merenje učinka zaposlenih, sertifikovani predavač\n15.-16. novembar 2011. od 11 do 17(16) časova


Zamenik generalnog sekretara Ujedinjenih nacija za politička pitanja Džefri Feltman izrazio je ozbiljnu zabrinutost zbog situacije u Ukrajini i preneo poziv generalnog sekretara Ban Ki-muna za potpuno uzdržavanje od primene sile, saopštilo je u subotu uveče Odeljenje za politička pitanja UN.\nFeltman, koji je u subotu završio trodnevnu posetu Kijevu i predstavljao Bana na ministarskom zasedanju OEBS-a, preporučio je svim stranama da "neodložno pristupe traženju mirnih puteva za deeskalaciju postojećeg konflikta" i ukrajinske političke lidere pozvao na neodložan unutrašnji dijalog radi nalaženja načina za rešenje političkih i ekonomskih problema.\nZa dijalog sa opozicijom radi izlaska iz krize u Kievu se, kako je preneo Itar-Tas s, založila i poslanička grupa Partije regiona ukrajinskog predsednika Viktora Janukoviča. Interfaks je preneo da su lideri ukrajinske opozicije - lider poslaničke grupe Otadžbina (Batkivščina) Arsenij Jacenjuk, lilder Slobode Olega Tjagnibok i lider Ukrajinske demokratske alijanse za reforme (UDAR) Vitalij Kličko, izneli u subotu tri glavna zahteva uz čije ispunjenje su spremni da sednu za pregovarački sto sa vlastima.\nU Kijevu i drugim regionima Ukrajine od 21. novembra traju akcije pristalica evrointegracija, nezadovoljnih odlukom vlade da obustave pripreme za potpisivanje sporazuma s EU.\nOpozicija namerava u nedeljeu da u podne na kijevskom Trgu nezavisnosti (Majdanu nezaležnosti) održi još jedno masovno "Narodno veće", na kom prema očekivanju Klička "treba da bude više od milion" pristalica evrointegracija.


Završeno, stigao iz Čelsija u Romu! - Sportske.net\nVratio se u domovinu posle ne baš impresivne epizode u Engleskoj.\n"Tobdžije" slave, stigla ponuda za Mustafija!PL - Lampardov Čelsi i dalje bez pobede!Bićemo pošteđeni "VAR nedoumica" na "Stamford Bridžu" - Sitijev "dželat" zakasnio!"Redsi" precenili Lovrena, "Vučica" traži daljePovukao se najbolji levi bek Ostrva!\nPosao je dogovoren, Roma će dobiti pojačanje iz Čelsija, Davide Zapakosta se vraća u Seriju A. Bivši fudbaler Torina, biće na pozajmici u "Vučici" do kraja sezone, sa pravom otkupa, a na mestu desnog beka zameniće Santona koji po svemu sudeći odlazi u Majorku, mada ima ponude i iz Italije.\nSledeći posao koji bi Roma trebalo da završi je dovođenje Mustafija iz Arsenala na pozajmicu, a direktor Petraki pokušava da nađe rešenje za još dvojicu igrača koje Fonseka ne želi, Šika i Defrela.\nUmesto njih bi trebalo da stigne još jedan napadač, i dalje se priča o Marijanu Dijazu koga hoće i Milan.\nInače prodaja sezonskih karata ide loše, kao da navijači ne veruju u ovaj tim, do sada je prodato samo 18 000 pretplatnih karata za "Olimpiko".


ŠTA VIDETI Archives - SE serbianews\nCategory: ŠTA VIDETI\nBrdo Hisar – svedok vekovne leskovačke prošlosti\nJun 8, 2022 Milan Trajković\nIznad Leskovca, na nadmorskoj visini od 341 m nalazi se brdo Hisar, površine 10, 6 hektara, park prirode i arheološki lokalitet. Hisar je deo brdsko – planinskog masiva Goljak koji…\nJUŽNA I ISTOČNA SRBIJA ŠTA VIDETI\nRgotsko jezero – nezvani gost iz podzemlja\nMay 17, 2022 Marko Kostić\nPriča o Rgotskom jezeru počinje pohlepnim iskopavanjima kvarcnog peska od strane rudnika “Srbokvarc”, koje je trajalo sedamdesetak godina, sve dok se 1978. godine nije desilo čudo… Ljudi su, kada je…\nFestival u prirodi “Bolji smo zajedno” u Kampu fabrike umetnika u Brzom Brodu\nMay 6, 2022 Maja Kostić\nPovodom obeležavanja Dana Evrope “Fabrika umetnika” organizuje Festival u prirodi, u nedelju 8. maja, od 11 do 15 časova, u Brzom Brodu. Ovaj događaj pratiće i otvaranje Kamp galerije evropske…\nVratite se u zlatno doba Elektronske industrije uz 400 eksponata u muzeju\nApr 13, 2022 Maja Kostić\nU Naučno – tehnološkom parku u Nišu nalazi se stalna postavka 400 eksponata čuvenih televizora, radio aparata i prvih računara proizvedenih za vreme zlatnog doba Elektronske industrije. Malo starije generacije…\nVodopad Ripaljka- biser Ozrena\nApr 11, 2022 Marika Živković\nVodopad Ripaljka predstavlja pravi biser planine Ozren i nezaobilazna je izletnička tačka gotovo svim turistima koji posećuju Sokobanju. Velika Ripaljka, kao njen najviši odsek od 11 metra, spada u najslikanije…\nMeđu senkama Dunavskog vilenjaka- misterija potopljene Hitlerove flote u Prahovu\nApr 10, 2022 Marko Kostić\nPrelep, moćan, nesputan, Dunav se, kao i mnogo šta drugo oko nas, ulizuje površnom pogledu, zavodi svojom nedokučivošću, svojom nemom pesmom. Gledamo ga poput ogledala, učitavajući u njegov ravnodušni tok…\nCARIČIN GRAD JOŠ PRE 1500 GODINA IMAO VODOVOD I PODNO GREJANJE\nMar 29, 2022 seserbianews.rs\nPoslednji rimski i prvi vizantijski car Justinijan podigao je u 6. veku nove ere važan crkveni, administrativni i vojni centar u podnožju Radan planine. Reč je o gradu Justinijana Prima,…\nŠop Đokićeva kuća u Leskovcu\nMar 16, 2022 Milan Trajković\nO istoriji leskovačke porodice Šop Đokić postoji vrlo malo podataka u kulturnim institucijama grada Leskovca. Čuvena kuća, koja je bila u vlasništvu ove porodice, nalazi se u samom centru Leskovca…


Koštunica je u sredu prisustvovao svečanoj beogradskoj promociji knjige Dejana Mirovića „Rusofobija kod Srba 1878-2017“ u sali Kolarčevog narodnog univerziteta.\nBoško Obradović i Vojislav Koštunica na pomociji knjige Dejana Mirovića\nPored autora knjige, docenta Dejana Mirovića, na promociji je govorio i prof. dr Milo Lompar. Promociji su prisustvovali i lider Dveri Boško Obradović, akademik Kosta Čavoški, Dragan Todorović, narodni poslanik Slaviša Ristić, Dragoslav Bokan, dr Dušan Janjić, kao i mnogi drugi.\nKoštunica je do parlamentarnih izbora 2014. godine bio predsednik DSS.\nDVE POSETE: ŠIRAK 2001, MAKRON 2019. Francuska je pre 18 godina bila veoma zainteresovana za Srbiju i region, a DVE TEME su tada i sada potpuno iste


ZRENJANINSKI SOCIJALNI FORUM: Obuka stanara o komunalnim problemima – Zrenjanin\nTim povodom Zrenjaninski socijalni forum organizuje obuku stanara koji će obavljati Goran Markov, dipl. pravnik i Miroslav Samardžić, politikolog. Skup će biti održan u petak, 31. januara u „Klubu Dositej” koji se nalazi u zgradi Lesnine. Početak je u 19 sati, pristup je slobodan.\n– Demokratija je nezamisliva bez aktivnog učestvovanja građana u procesima donošenja odluka i u radu političkih institucija. Ustav garantuje to pravo na svim nivoima vlasti. Kako bi pomogao sugrađanima da ostvare svoja prava na participaciju Zrenjaninski socijalni forum organizuje obuku građana za neposredno učestvovanje u poslovima lokalne samouprave u Gradu Zrenjaninu. U toku obuke biće prikazani mehanizmi preko kojih naši sugrađani mogu uticati na donošenje po njih važnih odluka: kako može da se pokrene građanska inicijativa, peticija, organizuje zbor građna ili referendum. Posebna pažnja biće posvećena mesnoj samoupravi, koje su nadležnosti mesnih zajednica, kako se bira savet mesne zajednice i sl – navodi se u saopštenju ZSF-a.\nObuka se obavlja u okviru projekta Građanski aktivizam u Zrenjaninu koji je podržala Fondacija za otvoreno društvo, Srbija.\n← HUMANITARNA BALETSKA PREDSTAVA: „Čarobnjak iz Oza”\nU SUBOTU U KRISTALNOJ DVORANI: Prvenstvo države na ergometrima →


Đurđija Alempijević (23), zaposlena u Centru za zaštitu dece u Zvečanskoj ulici u Beogradu, koja se tereti da je izvršila krivično delo zlostavljanje i mučenje, kao i zapuštanje i zlostavljanje maloletne osobe, u sredu, 7.avgusta se u Prvom osnovnom javnom tužilaštvu u Beogradu branila ćutanjem. Saslušanju nije prisustvovao njen izabrani branilac, već advokat po službenoj dužnosti.\nSumnja se da je Alempijevićeva, koja radi u "Zvečanskoj" krivično delo izvršila nesavesnim radom i ophođenjem suprotno pravilima te ustanove. Istraga zbog sumnje da je naudila dvogodišnjem dečaku otvorena je posle anonimne prijave i video-snimka na internetu na kome se vidi kako dete kao džak ubacuje u krevetac, prenose "Novosti".\nTužilaštvo je saslušalo nekoliko svedoka, među kojima i Maju Jelić, koja je "snimila" Alempijevićevu, i i Zorana Milačića, direktora "Zvečanske".\nDirektor "Zvečanske" u svom svedočenju rekao je da on nema neposrednih saznanja o nemilom događaju:


29.07.2020 u 21:21\nOvo leto proći će bez protesta malinara koji su prvi put, posle nekoliko godina, zadovoljni cenom tog voća. Zbog nestašice, ne samo kod nas već i na svetskom tržištu, hladnjačari malinu otkupljuju za najmanje 210 dinara po kilogramu. Stručnjaci, međutim, ovakvo stanje na tržištu ocenjuju kao kratkoročnu dobit za proizvođače jer je rod maline drastično smanjen što bi u perspektivi moglo da dovede do novih problema. Aleksandar Leposavić, jedan od najvećih domaćih stručnjaka za jagodasto voće, kaže da je svetska nestašica maline definitivno uticala na rast cene koja se trenutno kreće od 210 do 270 dinara. Berba tog voća u nižim predelima je završena i po svim pokazateljima, ističe, prinosi su jako redukovani. Kaže da je rod maline u Srbiji smanjen minimum 30 odsto i da će teško biti\n03.07.2020 u 14:30\nPosle 10 dana u Ivanjici uspostavljeno vodosnabdevanje\nU opštini Ivanjica, koja je prošle nedelje pretrpela ogromne štete zbog nevremena, a u kojoj je uvedena vanredna situacija i zbog epidemije virusa korona, posle 10 dana napornog rada rano jutros konačno je uspostavljeno vodosnabdevanje i voda je potekla u oko 80 odsto domaćinstava, a tokom dana biće u svim domaćinstava, kaže predsednik opštine Ivanjica Zoran Lazović. Lazović je za Tanjug rekao da voda koja se nalazi u sistemu ima svojstvo takozvane tehničke vode i da će za nekoliko dana ona biti i za piće, ali je prethodno potrebno da Zavod za javno zdravlje obavi analizu. (Foto Ministarstvo odbrane) Naveo je da se distribucija pijaće vode obavlja uz pomoć 12 cisterni, na 22 punkta širom teritorije Ivanjice dopunjava se voda za piće, a do daljeg će kompletna logistika biti prisutna\n02.07.2020 u 18:27\nNedaće malinara ne leči ni bolja otkupna cena\nUžice – Glavno malinogorje Srbije, ariljski i ivanjički kraj, krenulo je u berbu u sezoni koja će nema sumnje ostati upamćena pre svega po nepovoljnim uslovima za malinu: rod je smanjen za bezmalo trećinu, muke zbog virusa korona, neizvesnost zbog berača. Na sve to su se nedavno nadovezale poplave u toku reke Moravice koje su pogubne za mnoge malinjake. Ali vremena za jadikovanje nema – malinari zapadne Srbije sada nastoje da uberu i otkupljivačima predaju ono roda što je preostalo da bi svoje troškove pokriju i koliko-toliko zarade. Na ruku im ide bolja otkupna cena na početku berbe nego ranijih godina – u ovom kraju hladnjačari kilogram maline otkupljuju po akontnoj ceni od 180 do 200 dinara. Ipak, većina proizvođača smatra da tolike nedaće ni ta nešto veća cena ne može da\n13.05.2020 u 20:02\nMalinari pogled upiru ka državi\nArilje – Šta će u ovim nepovoljnim prilikama i neizvesnoj sezoni biti s malinom, srpskim „crvenim zlatom” uvek traženim u svetu? Kakav joj rod predstoji i kako ga obrati, kolika će biti otkupna cena? Na ova pitanja malinari ariljskog i ivanjičkog kraja, vodećeg malinogorja Srbije, traže odgovor dok ovih dana vredno rade u svojim malinjacima. Poglede upiru ka državi koja najavljuje inicijative, a nada je predstojeći sastanak u Beogradu o sudbini maline. – Taj sastanak radne grupe najavljen je za petak u podne. Učestvuju predstavnici ministarstava poljoprivrede i trgovine, komore, institucija i asocijacija uključenih u ovu delatnost, dolazimo i mi predstavnici malinara. Da vidimo šta će biti s malinom u ovoj i narednim sezonama, s njenim prinosom, cenom, značajem kao strateškog proizvoda\nSa starošću zasada od 12 do 15 godina prinos malina u Srbiji, ali i drugim državama u regionu, znatno opada, pa tako i ekonomska računica za dalje bavljenje ovim poslom, izjavio je dr Aleksandar Leposavić sa Instituta za voćarstvo u Čačku. U Sarajevu, na nedavno održanoj konferenciji Regionalnog saveta za jagodasto voće, čiji je Leposavić predsednik skupštine, on je rekao da su rezultati ispitivanja o prisustvu različitih virusa u komercijalnim zasadima malina, koje je obavio ovaj institut iz Čačka – poražavajući. Ispitivanja obavljena u Srbiji, ali i u nekoliko zemalja u okruženju, pokazuju da je više od 95 odsto ispitivanih zasada zaraženo virusima.


Tužilaštvo formiralo predmete o nezakonitom snimanju Mehmedagića i Tadićeve - Glas Srpske\nSrna 20.09.2021 18:20\nSARAJEVO- Tužilaštvo BiH je saopštilo da je na osnovu prijava formiralo dva predmeta, koja su data u rad postupajućim tužiocima u Posebnom odjeljenju za organizovani kriminal, privredni kriminal i korupciju u vezi sa nezakonito snimljenim razgovorom generalnog direktora Obavještajno-bezbjednosne agencije (OBA) BiH Osmana Mehmedagića i glavnog tužioca BiH Gordane Tadić.\nPokrenuto vještačenje nezakonito snimljenog razgovora\nObavještajno-bezbjednosna agencija (OBA) BiH saopštila je da je pokrenula proceduru vještačenja nezakonito snimljenog razgovora Mehmedagića i Tadićeve kako bi se utvrdilo ko je snimao njihov sastanak u prostorijama Tužilaštva BiH.\n"U ovom slučaju ćemo zatražiti angažovanje ovlaštenih vještaka sa teritorije EU", navodi OBA u saopštenju.\nIz ove agencije ističu da će biti upućena i disciplinska prijava Kancelariji disciplinskog tužioca VSTS BiH, kao i krivična prijava zbog neovlaštenog prisluškivanja i zvučnog ili optičkog snimanja osoba koje imaju pristup tajnim podacima.\n"OBA BiH se u svom radu strogo pridržava najviših standarda profesionalnosti i integriteta i zbog toga još jednom pozivamo nadležne institucije, isključujući Tužilaštvo BiH, da po hitnom postupku istraže ovo krivično djelo", navodi se u saopštenju.


Obeleženo 206 godina od podizanja Drugog srpskog ustanka – GM Press\n„Na ovaj veliki pravoslavni praznik koji pada sedam dana pre Vaskrsa, tradicionalno se se pod Grmom okupljao veliki broj ljudi. Kako je među narodom vladalo opšte raspoloženje da se ponovo krene u borbu za slobodu, Takovo je bilo idealna prilika za to. Noć uoči odlaska u Takovo Miloš Obrenović je sa svojim najbližim saradnicima proveo u manastiru Vraćevšnica. Rano izjutra svi zajedno stigli su pred takovsku crkvu, gde se nakon službe okupljenom narodu obratio Miloš. Potanko izloživši situaciju u kojoj se našao srpski narod, zaključio je da je sazrelo vreme da se krene u odsudnu bitku za oslobođenje.“ – rekao je Dejan Kovačević.\nDejan Kovačević, predsednik opštine Gornji Milanovac; Foto / Gm Press\n„Najveće dostignuće koje su nam mogli ostaviti naši stari, a to je bez ikakve sumnje država Srbija, traži danas od nas potomaka tih neustrašivih, odvažnih i mudrih ljudi, da ostanemo na visini istorijskog zadatka, da našu otadžbinu po svaku cenu sačuvamo i što je više moguće unapredimo. Neće nam biti lako, ali mi jednostavno nemamo izbora nego da crpeći snagu iz dela naših slavnih predaka, stvaramo prespektive jednog uređenog, prosperitetnog i solidarnog društva. Na to nas danas podseća prošlost i pre svega obavezuje budućnost.“ – zaključio je Kovačević svoje izlaganje.\nMiodrag Kapor, državni sekretar u Ministarstvu za rad, zapošljavanje, boračka i socijalna pitanja; Foto / Gm Press


I profesionalni sportisti imaju dušu, tako da u periodu pauza znaju da se opuste i provedu, kakav je slučaj i sa Nikolom Jokićem.\nUpravo jedan Jokićev video snimak iz provoda postao je hit na društvenim mrežama, naravno ne sa ove neplanirane pauze tokom pandemije korona virusa, već iz ranijeg perioda.\nU glavnoj ulozi je centar Denver Nagetsa praktično u transu pošto je na razglasu očigledno išla njemu omiljena numera, remiks pesme domaćeg folkera Miloša Bojanića pod nazivom "Oči zelene". Toliko je Jokića ponela numera da nije ni primetio devojku koja je maltene igrala sa njim, a da on toga nije bio ni svestan.\nVideo snimak je završio na društvenim mrežama i postao popularan tek sada, mesecima kasnije.\nRAK GA JE JEO, JEO... A ON GA JE POBEDIO! Italijanska fudbalska legenda: Ne moram više da crtam obrve!


BRITANSKI VOJNI EKSPERTI UTVRDILI: Nema odbrane od ruskih nuklearnih projektila | WebTribune\nHome SPEKTAR BRITANSKI VOJNI EKSPERTI UTVRDILI: Nema odbrane od ruskih nuklearnih projektila\nVelika Britanija nespremna da se odbrani od ruske nuklearne pretnje\nVrhovni vojni stručnjak tvrdi da Velika Britanija ne bi mogla da se odbrani od Rusije u slučaju potencijalnog nuklearnog rata.\nOdnosi sa ruskim predsednikom Vladimirom Putinom se pogoršavaju pošto se snage NATO-a pripremaju za potencijalno katastrofalni konflikt na Baltiku.\nS druge strane, Putin priprema svoju domovinu za nuklearno uništenje, gradeći brojne bunkere, bombe i razne vrste oružja.\nSajt Daily Star Online je otkrio koje bi mete Putin mogao da gađa u potencijalnom Trećem svetskom ratu, a na osnovu toga znamo da se Velikoj Britaniji ne piše dobro.\nOdbrambeni sistem, vojna strategija i standardi obuke Velike Britanije nisu ni blizu na dovoljnom nivou da bi se ova država mogla odbraniti od Rusije. Tako barem navodi direktor ruskih studija na Henri Džekson društvu, dr Endrju Foksal.\nOn je rekao da je potrebno ojačati i odbranu Velike Britanije, ali i svih ostali NATO članica.\n„Savez jednostavno ne čini sve što je u njegovoj moći da se odbrani od pretnje agresivne Rusije“, rekao je on.\nDr Endrju Foksal je rekao da smatra da je glavni razlog za to premeštanje vojnog fokusa na terorizam u Iraku, Libiji i Avganistanu. „Oni su na taj način usvojili logističke mere, obuke i opremu koja se znatno razlikuje od one potrebne za odgovor na rusku pretnju“, dodao je on.\nSajt Daily Star Online navodi da Putin može da pogodi Veliku Britaniju nuklearnim oružjem za samo par minuta.\nDr Foksal je ukazao na ponašanje Rusije u nedavnim ratovima u Gruziji, Ukrajini i Siriji i rekao da bi bilo glupo zanemariti pretnju Rusije po globalni mir i stabilnost, dodajući da je svet danas mnogo opasniji i haotičniji nego što je bio za vreme Hladnog rata.


Trosed F1 bolid za najluđu vožnju sa prijateljima - AutoExclusive - Auto vesti, Novi, Luksuzni, Polovni automobili...\nF1 automobili predstavljeni su jednosed dizajnom, a tako je još od Alfa Romeo grand prix trkača koji su se borili u predratnoj eri...\nListovani od strane Heritage F1 kuće, na aukciji tokom RaceCarsDirect događaja, dolaze čak dva primerka neverovatnog modela Arrows AX3. Oni su kreirani tokom početka milenijuma od strane kompanije Arrows Grand Prix International, koja je sponzorisana od strane brenda Orange i bili su kupljeni i voženi rukama Toma Volkinšava, legendarnog konstruktora trkačkih modela i Holden tjunera, po vokaciji.\nOvo nisu jedini F1 demonstrativni i putnički bolidi ikada kreirani. Postojali su modeli koji su dolazili sa tandemnim dvosed konfiguracijama i nekoliko njih sa ovakvim trosed postavkama. Međutim, retko možemo videti ovakve bolide u prodaji, a kamoli dva u isto vreme. Ovo je potpuno retka prilika za sve koji žele da sebi priušte nešto nesvakidašnje, a oba modela listovana su po ceni od 595.000 evra.\ntrosed bolidi |


Kako bi se savršeno uklopio u poslovni prostor, otirač možete personalizovati štampom logotipa firme ili drugim natpisima. Brendirani otirači imaju zaštitnu i estetsku funkciju.\nZa prostore male dnevne frekvencije\nSa logo umetkom\nOtirači sa natpisom za poslovne prostore Vam pomažu da svoj objekat i poslovanje predstavite na željeni način. Personalizovani otirači se mogu izraditi i sa logom firme. Ovakvi otirači za noge (na kojima se ističe logotip firme ili drugi natpis) su veoma pogodni za brendiranje prostora. Štampa na otiračima se može vršiti na celoj površini otirača ili na gumenim otiračima sa umetkom.\nOtirači za noge sa natpisom su idelani za predstavljanje vizuelnog identitet, loga, vrednosti, slogana ili drugu važnu karakteristiku svog poslovanja. Otirač sa natpisom neometano vrši ulogu zadržavanja nečistoća i vlage sa obuće pa je izuzetno važan za higijenu unutar objekta.\nPersonalizovani otirači sa natpisima po želji postavljaju se ispred ili iza ulaznih vrata i deo su prvog utiska koji posetilac dobija o objektu. Cena otirača će zavisiti od materijala, dimenzija, loga, natpisa i tome sličnih stvari.


Sredinom novembra očekuju se jače padavine i snijeg na planinama | Trebinje Live\nSredinom novembra očekuju se jače padavine i snijeg na planinama\nU Republici Srpskoj sutra će doći do kratkotrajnog naoblačenja, dok se za vikend predviđa ljepše vrijeme, uz porast temperature, a sredinom novembra se očekuju nešto jače padavine i snijeg na planinama, rečeno je Srni u Hidrometeorološkom zavodu Republike Srpske.\nMeteorolog Milica Đorđević rekla je Srni da će sutra u Republici Srpskoj doći do kratkotrajne promjene vremena uz prolaznu oblačnost koja će ponegdje donijeti slabu kišu i temperaturu nižu nekoliko stepeni, dok se za vikend očekuje ljepše vrijeme, uz porast temperature.\nĐorđevićeva je rekla da će u subotu, 4. novembra, biti pretežno sunčano sa temperaturom do 18 stepeni Celzijusovih. Ona kaže se u nedjelju, 5. novembra, očekuje temperatura do 20 stepeni Celzijusovih, ali i postepeno naoblačenje, uz jačanje južnog vjetra koji će u večernjim časovima donijeti slabu kišu.\n"Temperatura nastavlja da raste i svih ovih dana je viša od prosjeka. To će se nastaviti i za vikend, kao i početkom naredne sedmice", rekla je Đorđevićeva.\nOna je rekla da će u ponedjeljak i utorak, 6. i 7. novembra, biti oblačnije uz povremene padavine sa dnevnom temperaturom od 12 do 15 stepeni Celzijusovih.\n"Kiša će biti biti jača u Hercegovini i na krajnjem zapadu Srpske, gdje se mogu očekivati obilnije padavine. Na istoku Srpske kiša će biti nešto slabija i povremena", istakla je Đorđevićeva.\nOna je navela da i pored povremene kiše neće biti hladno i da se sve odvija, uz prisustvo relativno toplog vazduha, te da će se u sredinu novembra ući uz temperaturu koja će biti dosta visoka.\nĐorđevićeva je rekla da će od 8. do 10. novembra i dalje biti razlike u vremenu od zapada do istoka Srpske, te da će na krajnjem zapadu i u Hercegovini i dalje biti povremene kiše, a u ostalim krajevima više suvog vremena i povremeno slabih padavina.\n"Trenutno nemamo u najavi neko jače zahlađenje koje bi moglo da nam donese i snježne padavine", rekla je Đorđevićeva i dodala da će dani iza 12. i 13. novembra biti i dalje u znaku promjenjivog vremena sa povremenom kišom.\nOna je rekla da se prema trenutnim prognozama negdje oko 15. novembra očekuju nešto jače padavine i snijeg na planinama.


Kim, Dom kultura\nSa predstave (Foto Dom kulture Gračanica)\nMladi glumci su na sceni Кulturnog centra u Malom Crniću izveli predstavu „Život geto tinejdžera“, a prema mišljenju publike, žirija i drugih učesnika ostavili su snažan utisak.\nPredsednik žirija Cisana Murusidze je ocenila da su se mladi amateri iz Gračanice, kao najmlađi učesnici festivala, uhvatili su se u koštac sa veoma teškim tekstom čiji su glavni junaci mladi ljudi sa Кosova i Metohije koji su u ratu 1999. godine izgubili sve.\n„Oni žive bez stalnog posla, u uništenim porodicama u jednom logoru koji se zove Кosovo i Metohija i pokušavaju da srede svoj život. Iako po godinama mladi ova deca su uverljivo i ubedljivo dočarali svu tragediju života na Кosovu i Metohiji nakon rata 1999. godine“ istakla je Cisana Murusidze.\nIzuzetne lepe utiske iskazala je i članica žirija Zlata Numanagić i dodala da su amateri iz Gračanice sa ovim složenim dramskim tekstom ostavili snažan utisak da je svaki od mladih glumaca uložio veliki trud da prenese gledaocima na pozornici život na Кosovu i Metohiji nakon rata 1999. godine. Ona je posebno izdvojila glumcu Anđelu Dimitrijević koja u predstavi tumači lik Tare, devojke kojoj se raspada porodica i koja pokušava da porodicu održi na okupu.\nDrugi član žirija dramski umetnik Rade Marjanović je naglasio da glumaci amateri iz Gračanice poseduju ogroman glumački potencijal i preporučio im je da nastave da se bave dramskim stvaralaštvom.\n„Vi ste ogromna naša radost, razgalili ste nam srca i doveli do tuge načinom na koji ste prikazali život na Кosovu i Metohiji nakon rata 1999. godine“, rekao je on.\nNastupom dece glumaca iz Gračanice bio je zadovoljan i reditelj predstave Mihailo Laptošević.\n„Jako sam zadovoljan kako su se deca snašla u potpuno novim uslovima. Na mnogo manjem prostoru, sa mnogo manje mogućnosti koje nudi scena u Malom Crniću, oni su se fantastično snašli, svi do jednog“.\nU takmičarskom programu na 50. FEDRAS-u, učestvovala su amaterska pozorišta iz Sivca, Malog Crnića, Smederevske Palanke, Petrovca na Mlavi, Ćuprije, Banatskog Кarađorđeva, Aleksinca, Кučeva, Gračanice.\nOdlazak predstave „Život geto tinejdžera“ na 50. FEDRAS pomogli su Ministarstvo kulture i informisanja vlade Republike Srbije i Opština Gračanica.\n08.12.2021 SAD uvele sankcije Radoičiću i Veselinoviću (1124)\n08.12.2021 Poseta Gorana Rakića Opštini Gračanica bez prisustva medija (507)\n08.12.2021 Građani Severne Mitrovice o novim merama: Samo otežavaju ljudima (289)


VojvodinaCafe - Novosađani više neće piti osveštanu vodu\nVest objavljena: 30.07.2016 08:30\nNovosadski "Vodovod" prekinuće praksu bivšeg rukovodstva i više neće osveštavati vodu. Kako za 021 potvrđuje novi direktor Gvozden Perković, u preduzeću smatraju ovu praksu neprimerenom i neće je nastavljati, a skromno će obeležavati samo Dan firme. "Takođe, sredstva namenjena proslavi Dana firme ćemo uplaćivati u dobrotvorne svrhe, a naknadno ćemo utvrditi kome će novac u tom trenutku biti najpotrebniji", kaže Perković (LSV) za novosadski portal.\nVećina novosadskih preduzeća obeležava slavu, a slava "Vodovoda" je Bogojavljenje. Praksu osveštavanja vode gradskog vodovoda uvelo je rukovodstvo preduzeća u vreme gazdovanja Pokreta "Dinara-Drina-Dunav" 2015. godine. Vest da je pop osveštao gradski vodovod odjeknula je i završila u svetskim medijima, a praksu je inicirao tadašnji savetnik direktora "Vodovoda" Tomislav Bokan (3D).


HomePolitikaSrbija dobila pozitivno mišljenje Venecijanske komisije\nVENECIJA – Srbija je dobila pozitivno mišljenje Venecijanske komisije na tekst ustavnih amandmana, izjavio je danas predsednik Narodne skupštine Ivica Dačić nakon završene rasprave o mišljenju te komisije na plenarnom sastanku održanom u Veneciji.\n„U nacrtu mišljenja Venecijanske komisije se ocenjuje da su ustavni amandmani u skladu sa evropskim standardima, a to znači njihovo pozitivno mišljenje na sadržinu”, kazao je predsednik parlamenta.\nDačić kaže da je sledeća faza donošenje zakona o referendumu što će se, kako kaže, desiti na sledećim sednicima Venecijanske komisije.\n„Na taj način ćemo moći ustavne reforme da završimo pre raspuštanja Narodne skupštine, odnosno do sredine februara sledeće godine”, naveo je Dačić.\nPredsednik parlamenta pojašnjava da sada sledi utvrđivanje konačnog teksta ustavnih amandmana što treba da učini Odbor za ustavna pitanja koji će poslati Skupštini da se o tome izjasni na svojoj plenarnoj sednici.\nNakon toga raspisuje se referendum, rekao je Dačić i naglasio da je zato bitno da se donese novi zakon o referendumu koji će biti usklađen sa Ustavom, ali i sa mišljenjem Venecijanske komisije.\nDačić je podsetio da proces ustavnih reformi traje od 2006. godine kada je Venecijanska komisija uputila primedbe na Ustav koji je tada donet.\n„Tek sada smo došli do toga da se Venecijanska komisija složila sa ustavnim amandmanima”, kazao je Dačić i dodao da je sada ono što je urađeno u Srbiji po tom pitanju ocenjeno pozitivno.\n„To je pouka da i u budućnosti kada imamo ovakve zahvate koji se tiču Ustava, tom procesu moramo da pristupimo na ozbiljan način. Za razliku od nekih drugih vremena, ovog puta uspeli smo da u potpunosti zadovoljimo sve kriterijume i zahteve koji su dolazili od Venecijanske komisije i pokazali našu spremnost da i dalje radimo u saradnji sa njima”, kazao je Dačić.\nSrbiju je u Veneciji predstavlja delegacija sačinjena od predstavnika Skupštine Srbije i Ministarstva pravde.\nPredsednica Odbora za ustavne amandmane Jelena Žarić Kovačević kaže da se nadalje očekuje rad na uobličavanju teksta koji će biti usvojen na sednici Odbora za ustavna pitanja i zakonodavstvo.\n„Mi čekamo da to mišljenje postane zvanično, čim bude zvanično mi možemo da nastavimo da radimo na tekstu koji smo ranije već poslali Venecijanskoj komisiji, da ga upodobimo sa preporukama koje smo dobili i vrlo brzo ćemo moći taj tekst da pošaljemo Narodnoj skupštini kako bi se našao pred svim narodnim poslanicima da bi mogli o njemu da raspravljaju”, kazala je Žarić Kovačević.\nDodaje da posle toga sledi usvajanje tog teksta dvotrećinskom većinom poslanika i raspisivanje referenduma, preneo je Tanjug.


Ponuda Societe Generale banke namenjena penzionerima | Kamatica\nPonuda Societe Generale banke namenjena penzionerima\nNajstarijim sugrađanima Societe Generale banka stavila je na raspolaganje posebne pogodnosti u vidu Standard paketa koji, pored tekućeg računa, uključuje i Dina debitnu karticu namenjenu plaćanju robe i usluga, podizanju novca i proveri stanja na bankomatima. Banka je snizila mesečnu nadoknadu za paket namenjen penzionerima, tako da mesečni trošak kod ovog paketa iznosi svega 150 dinara. Penzija je klijentima dostupna dan ranije nego što bi to bio slučaj ukoliko penziju ne bi primali preko Societe Generale banke. Omogućeno im je plaćanje računa putem trajnog naloga i na taj način, bez odlaska odlaska u banku i čekanja u redovima, budu sigurni da su sve svoje obaveze blagovremeno izmirili.\nKada govorimo o štednji, pored ostalih proizvoda, na raspolaganju im je štednja Moj bonus, koja podrazumeva izdvajanje svega 20 evra mesečno ili 2000 dinara kod dinarske štednje, pri čemu se ostvaruje i kamata i moguće je prikupiti pristojan iznos novca po isteku oročenja. Ukoliko žele da štede novac za svoje unučiće, mogu to da učine uplatom iznosa od najmanje 10 evra (1000 dinara ukoliko se opredele za dinarsku štednju) na račun dečije štednje Moj bonus.\nTakođe, u naredna tri meseca Societe Generale banka će penzionerima odobravati dinarske gotovinske kredite sa 0% kamate. Krediti će se odobravati u iznosu do 30.000 dinara, na rok od 6 meseci, klijentima koji prenesu zaradu na račun u Societe Generale banci, bez učešća i depozita.


Injac: Članstvo u NATO doprinijelo stabilnoj poziciji Crne Gore u međunarodnoj zajednici - CdM\nČlanstvo Crne Gore u NATO savezu je jedna od najvažnijih strateških odluka koja je donijeta u prethodne četiri godine i dio je strateški važnog procesa za stabilizaciju Crne Gore, Zapadnog Balkana i uopšte stabilizaciju Evrope, kazala je danas ministarka odbrane Olivera Injac na međunarodnoj konferenciji “Crna Gora i NATO: četiri godine punopravnog članstva”, koju je organizovao Sociološki centar Crne Gore – SOCEN.\n<<<Rakčević: Svjedočimo izvozu organizovanog kriminala iz Crne Gore<<<\nKako je saopšteno iz Ministarstva, Injac je istakla značaj članstva Crne Gore u Alijansi.\nNa konferenciji je, između ostalih, učestvovao i kapetan fregate Željko Peković iz Generalštaba VCG.\n“Peković je istakao da su četiri godine NATO članstva ogroman korak naprijed za Vojsku Crne Gore. Naglasio je značaj učešća u međunarodnim misijama i NATO aktivnostima, kao i da su ocjene partnerskih zemalja da su naši vojnici odgovorni i pouzdani”, dodaju u Ministarstvu.\nKonferencija se organizuje u okviru projekta “NATO kao generator političke stabilnosti, ekonomskog rasta i međunarodne reputacije – četiri godine članstva Crne Gore”, koji je podržalo Ministarstvo odbrane.\nTagsCrna Gora ministarstvo odbrane NATO Olivera Injac Željko Peković


MEI - Aktuelnosti - J. Joksimović: Dobro je što su uvažene neke od preporuka za rad parlamenta\nJ. Joksimović: Dobro je što su uvažene neke od preporuka za rad parlamenta\n14. jun 2019. | Beograd\nMinistar za evropske integracije Jadranka Joksimović izjavila je danas da Beogradu nisu potrebne zamerke iz Evropske komisije na rad parlamenta koji je najviše zakonodavno telo jedne zemlje, a koji direktno reprezentuje građane koji su svojom voljom birali predstavnike.\n„Vrlo bih bila obazriva da kritikujem na bilo kakav oštar način bilo koji parlament bilo koje zemlje EU“, rekla je Joksimović gostujući na RTV komentarišući poslednji izveštaj EK o napretku u odnosu na svih 35 poglavlja o kojima Srbija pregovara.\nPrema njenim rečima, sasvim je u redu da bude notirano da postoji preveliki broj amandmana koji idu po hitnom postupku, da postoji neka vrsta parlamentarne opstrukcije, bojkot parlamenta…\nDodala je da ne bi ulazila previše, ali da smatra da je dobro da se prihvate neke od sugestija ako će to podići efikasnost rada parlamenta.\nPodsetila je da je predsednica Skupštine Srbije Maja Gojković najavila set nekih aktivnosti koje bi delom uvažile preporuke Izveštaja, a negde išle i dalje od toga.\nOna je ocenila da je dobro što je poslednji izveštaj EK o napretku Srbije izazvao veliko interesovanje javnosti.\nPrema njenim rečima, to potvrđuje da smo u zreloj fazi procesa evrointegracija, kao i to da su evrointegracije proces za sve, a ne samo resornog ministarstva ili Vlade.\nUpitana da prokomentariše ocene da je izveštaj sadržao političke ocene, Joksimović je rekla da je upravo ta koja je prva iznela takav stav.\n„Tačno je da političke ocene služe za objašnjenje političkih kriterijuma, ali političku ocenu daju različiti politički akteri, a oni koji pripremaju Izveštaj trebalo bi da uvrste sve ono što je relevantno i objektivnim pristupom unesu sve političke ocene koje daju različiti izvori informisanja“, rekla je Joksimović.\n„Ako unesete, nekom proizvoljnom selekcijom, političke ocene jedne strane ali ne i činjenice koje iznose drugi, onda dajete politički kontekst, a tome nije mesto u Izveštaju o napretku", kazala je ministar.\nKao primer navela je deo u kome se u Izveštaju kaže da je predsednica parlamenta pozvala deo poslanika iz opozicionih partija na konsultacije i debatu, a ne unesete činjenicu da je taj deo opozicije koji je pozvan odbio poziv, to onda daje kontekst koji nije objektivan do kraja.


Naslednik Gallarda dobija novo ime i V10 motor - mojpolovniauto.com\nNaslednik Gallarda dobija novo ime i V10 motor\nNaslednik Lamborghini Gallarda je i dalje obavijen velom tajne, uprkos činjenici da je njegovo testiranje veće počelo pre svega zahvaljujući osveženom modelu predstavljenom u Parizu.\nMnogi smatraju da je dolazak naslednika čuvenog italijanskog super automobila odložen zbog stanja na ekonomski slabom evropskom tržištu. U kompaniji potvrđuju da stvari idu po planu i da je naslednik devet godina starog Gallarda na putu, ali ne navode nikakve datume za to.\nOno što je sigurno, novi model će dobiti novo ime, koje će pratiti tradiciju italijanske kompanije. Za sada možemo samo nagađati kakvo će ono biti, mada je naziv Cabrera trenutno (bar po pisanju medija) najveći favorit.\nNovi super automobil će svakako biti znatno lakši od svog prethodnika, a Lamborghini se u smanjenju težine već oprobao sa Sesto Elemento modelom. Očekujte V10 motor, ali se ne nadajte previše hibridnoj varijanti, pre svega zbog pomenutog smanjenja težine.\nNovi automobil će biti zasnovan na novoj modularnoj platformi, na kojoj radi Porsche, a koju će deliti sa narednom generacijom Audija R8.\nJoš jedna stvar je sve izvesnija, a to je da će automobil biti dostupan isključivo sa DCT prenosom sa duplim kvačilom. Razlog su bolje performanse, ali i slabija prodaja modela sa manuelnim menjačem.\nIpak, većina informacija o nasledniku Gallarda su uglavnom nagađanja i spekulacije. Dok iz Sant’Agate Bolonjeze ne stignu konkretne informacije, moraćemo da se zadovoljimo time.


Boris Tadić sazvao sednicu Saveta za nacionalnu bezbednost\nBrojna su reagovanja političara i javnosti u Srbiji na nerede koji su obeležili miting posvećen protivljenju nezavisnosti Kosova.\nZbog nereda predsednik Srbije Boris Tadić sazvao je sednicu Saveta za nacionalnu bezbednost i zatražio izveštaj svih nadležnih institucija o neredima u Beogradu. Za nasilje nema opravdanja, niko ne sme nijednom rečju da opravdava ono što se dogodilo, istakao je Tadić i ocenio da u državi mora da vlada red i mir, a da nasilje koje se dogodil Beogradu više nikada i nigde ne sme da se ponovi. A premijer Vojislav Koštunica smatra da nasilje i rušenje najdirektnije nanose štetu borbi za očuvanje državnih i nacionalnih interesa i zamolio sve građane da više ne dođe ni do najmanjeg incidenta u zemlji.\nMeđutim, pojedini zvaničnici i analitičari smatraju izvršnu vlast i pojedine ministre odgovornim za nasilje u kome je demoliran centar Beograda. Zaštitnik građana Saša Janković izjavio je da su neredi i nasilje u Beogradu nedopustivi i podsetio da smo slušali izjave kojima se na određen način opravdava nasilje. Liberalno demokratska partija zatražila je da se Vlada ogradi od javnih poziva pojedinih ministara na nasilje i kao organizator mitinga da preuzme odgovornost i nadoknadi štetu za uništenu privatnu imovinu u neredima.\nNevladina organizacija Forum za bezbednost i demokratiju smatra da nedovoljno jasne ili mlake osude, ali i podrške i podstrekavanja incidentnog ponašanja, iziskuju da nadležne državne institucije do kraja ispitaju političku i konkretnu odgovornost onih koji su ponašanjem i izjavama uveli Srbiju u zonu visokog i opasnog bezbednosnog rizika, pokušavajući da na taj način sakriju odgovornost za sopstvenu lošu politiku, a pre svega onu u vezi sa Kosovom.\nPoslanica Lige socijaldemokrata Vojvodine u Skupštini Srbije Aleksandra Jerkov podnela je krivične prijave protiv ministra prosvete Zorana Lončara i ministra za Kosovo Slobodana Samardžića, zbog zloupotrebe maloletnika i zbog podstrekivanja na rušilačke aktivnosti, a odgovornost ministra prosvete zatražio je i Forum beogradskih osnovnih škola zbog toga što je zatvorio škole i tako omogućio učešće učenika i nastavnika na mitingu "Kosovo je Srbija".\nA generalni sekretar Udruženja banaka Veroljub Dugalić upozorio je da veliku odgovornost za uništavanje imovine banaka snose državni funkcioneri koji su javno pozivali na bojkot pojedinih banaka i tim povodom spomenuo ime državnog sekretara u Ministarstvu za Kosovo Dušana Prorokovića.\nPredsednik Upravnog odbora Sosijete ženeral banke Goran Pitić upozorio je da bi bilo opasno da na bojkot pozivaju predstavnici Vlade i naglasio da oni koji pozivaju na bojkot uskraćuju desetinama hiljada građana Srbije koji rade u bankama mogućnost da normalno rade i žive. Zbog poziva na bojkot stranih proizvoda i banaka morala je da reaguje i Narodna banka Srbije objašnjenjem da su sve banke koje posluju na srpskom bankarskom tržištu zapravo domaće banke, bez obzira na poreklo kapitala i da zapošljavaju više od 30.000 građana Srbije.


Kanada poziva Srbiju u strateško partnerstvo, sa SAD i EU – Krstarica\nKanada poziva Srbiju u strateško partnerstvo, sa SAD i EU\nTanjug 16. novembra 2021. 11:44\nBEOGRAD – Da bismo imali zeleniju budućnost i smanjili emisiju štetnih gasova i unapredili električna vozila, moramo da prepoznamo da će svetu trebati više rudatstva, naročito kad su u pitanju kritične sirovine, rekao je ambasador Kanade Džajls Norman na otvaranju dvodnevne Međunarodne konferencije u rudnom bogatstvu Srbije.\n„Svetska banka je procenila da će tri do pet puta porasti cena tih sirovina koje su osnova za nove energije i čiste tehnologije u indsutriji, poljoprivredi, infrastrukturi i medicini. Kritične miniralne sirovine su bitne za našu budućnnost i predstavljaju prelaz ka niskougljeničnoj energiji“, rekao je Norman.\nAmbasador Kanade je naglasio da je njegova zemlja posvećena cilju da postane svetski lider u ovoj oblasti, u strateškom partnerstvu sa SAD i EU.\n„Nadam se da će zemlje poput Srbije da se pridruže na principima ekološke održivosti i transparentnosti. To će obezbediti da imamo više visokoplaćenih poslova i dobijemo ulogu u uspostavljanju lanaca snabdevanja mineralnim sirovinama u budućnsti“, rekao je ambasador Norman.\nNaglasio je kako se radi na tome da kanadske rudarske komapnije primenjuju iste standarde kada rade u inostranstvu kao i kod kuće.\n„Uspostavili smo kanadsku kancelariju koja nadgleda to i mogu da posvedočim da kanadske rudarske kompanije imaju dobru reputaciju kod Vlade i građana, zahvaljujući poštovanju ekološkiih standarda“, ocenio je Norman.\nAmbasador Finske Kimo Ladevirta ocenio je da je cirkularna ekonomija odgovor na kontradiktornosti koje stvaraju potreba za rudarskim sirovinama i otpora drustva zbog ekoloških posledica eksploatacije sirovina.\n„Zato će odgovor morati da budu tehlnoliogije koje će koristiti minimalne količcine resursa i energije i zato vađenje minerala i reciklaža moraju biti podignuti na viši nivo, što uključije rešavanje pitanja jalovine“, rekao je ambasador Ladevirta.\nIstako je da je u Finskoj 36 rudnika i da su tamošnje kopmpannije trazvile neka od najboljih rudarskih mašina i tehnologija.\nAmbasador Ladevirta je rekak kako je Finska među vodećim zemljama u Evropi po tehnologiji proizvdnje punjivih baterija i njihove reciklaže.\nAmbasadorka Švedske Anika Ben David rekla je da je njena zemlja vodeća rudarska nacija, zahvaljujući bogatstvu minerala, zakonodavstvu i inovacijama.\n„Naša zemlja se posvetila razvoju rudarstva bez upotrebe fosilnih sirovina i očekujem da će se to i realizovati, jer kompanije očigledno vide prednosti održovog poslovanja“, rekla je ambasadorka Ben David.\nŠvedska država se usredsređuje na društveno prihvatljivo rudarstvo, veću efokanost resursa bolji dijalog i saradnju između ključnih aktera u toj oblasti, rekla je ambasadorka Ben David.\nOna je dodala da Srbija i zapadni Balkan nisu iskoristili svoje ridarske potencija i naglasilakako švedske komapnije sposobne za bezbedno rudarstvo uz poštovanje građana, njighovih udruženja i lokalne kulture i spremne za saradnju sa ovim delom Evrope.\n„Uverena sam da će ova konferencija biti dobra osnova za bolja partnerstva i unapređenje dijaloga izimeđu svih učesnika“, zakljucila je švedska ambasadorka.


Erdogan nakon vakcinacije protiv COVID-19: Cilj za kratko vrijeme vakcinisati sve građane | Krupljani.BA\nPredsjednik Republike Turske Recep Tayyip Erdogan u četvrtak je primio vakcinu protiv COVID-19.\nDozu kineske vakcine CoronaVac, Erdogan je primio u Gradskoj bolnici u Ankari.\n– I ja sam primio vakcinu – poruka je koju je Erdogan objavio na profilu na društvenoj mreži Telegram.\nRanije u četvrtak počela je vakcinacija zdravstvenih radnika širom Turske. Turski predsjednik je nakon vakcinacije u bolnici, kazao kako je u okviru uspješnog programa vakcinacije do sada vakcinisano blizu 300.000 zdravstvenih radnika. Najavio je i da će stići još 25-30 miliona doza vakcina protiv COVID-19, te da žele nastaviti vakcinaciju.\nDodao je kako vjeruje da će program biti uspješan ukoliko svi, uključujući i političke lidere te parlamentarne zastupnike budu poticali na vakcinaciju. Zdravstvenim radnicima je zahvalio na naporima koje ulažu u borbu protiv COVID-19, te dodao kako njihovi napori neće proći neprimijećeno.\nU saopćenju na Twitteru napisao je kako je cilj u veoma kratkom roku vakcinisati sve građane.\nMinistar zdravstva Fahrettin Koca u srijedu je postao prva osoba koja je primila kinesku vakcinu CoronaVac. Nakon ministra, vakcinisani su i članovi Naučnog odbora za borbu protiv koronavirusa. Podaci Ministarstva zdravstva, pokazuju kako Turska ima 1,1 milion zdravstvenih radnika koji bi trebali biti vakcinisani u roku od mjesec.\nDvije doze trebaju biti date u razmaku od 28 dana. Oni koji su prebolovali COVID-19 neće biti vakcinisani četiri do šest mjeseci od njihovog oporavka. Ranije u srijedu, zvanično tursko tijelo za lijekove i medicinsku opremu odobrilo je CoronaVac za hitnu upotrebu protiv novog tipa koronavirusa.\nPrva isporuka vakcine protiv COVID-19 od tri miliona doza, kineske kompanije SinoVac Biotech u Tursku je stigla 30. decembra.


“ŽELIMO DA OTVORIMO GRANICU IZMEĐU ALBANIJE I KOSOVA”: Detalji sa sastanka o spornom pitanju | Ekspres.net\n“ŽELIMO DA OTVORIMO GRANICU IZMEĐU ALBANIJE I KOSOVA”: Detalji sa sastanka o spornom pitanju\nMinistar dijaspore Albanije Pandeli Majko izjavio da od 1. januara počinje slobodno kretanje između Albanije i Kosova. Ova njegova izjava je izazvala buru u srpskoj javnosti. Finalni dogovor i odluka da se to saopšti Albancima je doneta na sastanku u Srbici, kod bivšeg gradonačelnika ovog grada Samija Luštakua, uoči “Dana albanske dijaspore”.\n– Želimo da otvorimo granicu između Albanije i Kosova. Premijer mi je rekao da je doneta odluka. Od 1. januara počinje slobodno kretanje između Albanije i Kosova – rekao je Majko, na događaju povodom “Dana albanske dijaspore”, održanom u Srbici.\nTom događaju su prisustvovali i čelnici privremenih institucija u Prištini, između ostalih Hašim Tači i Ramuš Haradinaj.\nMajko je, inače, bivši premijer i ministar odbrane Albanije i član najužeg rukovodstva vladajuće Socijalisticke partije Albanije Edija Rame.\nMajko, međutim, kako navodi prištinska Gazeta, nije pominjao kosovske vlasti, ali su zvaničnici u Prištini potvrdili da je i iz kabineta kosovskog premijera Haradinaja, takvoj ideji dato “zeleno svetlo”.\n– Premijer Ramuš Haradinaj, nakon tačne procene svih informacija iz MEF-a, carine i drugih relevantnih mehanizama, dao je zeleno svetlo ovom procesu – navedeno je u odgovoru koji je Ekspres dobio iz kabineta.\nMeđutim, Haradinaj nije prisustvovao sastanku na kome je dogovoreno da se ta ideja obelodani. Naime, bivši gradonačelnik Srbice, koji je kao jedan od vođa “Dreničke grupe” oslobođen za ratne zločine, Sami Luštaku priredio je na svom imanju večeru.\nNa večeri su bili Hašim Tači, Pandeli Majko, kao i zamenik premijera Kosova Dardan Gaši.\nOni su, rakiju i pivo, kako je Luštaku napisao na svom Fejsbuk profilu, setili se prošlosti, ali i dogovorili da se nastavi put razvoja Kosova i Albanije.\nNa najavu o ukidanju granice između Kosova i Albanije, oštro su reagovali srpski zvaničnici, u prvom redu direktor Kancelarije za KiM Marko Đurić, kao i predstavnici Srpske liste.\nINTERVJU, DUŠAN JANJIĆ: Bez kompromisa, Makedonija će biti Bejrut USAGLASILI SE: Tači i Vujanović usvojili zajedničku izjavu o demarkaciji DAČIĆ: Rama igra toplo-hladno QUO VADIS: Srbija, Albanija, EU – tango u troje


Ako ne bude novih šokova, Rusiji ne preti recesija - 13.03.2020, Sputnik Srbija\nAko ne bude novih šokova, Rusiji ne preti recesija\nSitauacija izazvana epidemijom koronavirusa i padom cena nafte nesumnjivo utiče na rusku privredu, ali recesije ne bi trebelo da bude, poručio je vicepremijer... 13.03.2020, Sputnik Srbija\n16:26 13.03.2020 (Osveženo: 19:19 13.03.2020)\n© Sputnik / Alekseй Nikolьskiй / Uđi u foto-galerijuVladimir Putin sa članovima Vlade\nSitauacija izazvana epidemijom koronavirusa i padom cena nafte nesumnjivo utiče na rusku privredu, ali recesije ne bi trebelo da bude, poručio je vicepremijer Andrej Belousov.\n„Rizici uvek postoje, ali ako se očuva status-kvo, ako ne bude dodatnih podsticaja, mislim da nam recesija ne preti. Možda nećemo dostići takve parametre rasta koje bismo želeli da vidimo, ali prema preliminarnim pokazateljima, ostajemo na pozitivnim vrednostima“, rekao je novinarima Belousov.\nŠef Računovodstvene komore Aleksej Kudrin juče je rekao da u slučaju da cena nafte bude na nivou oko 35 dolara po barelu rast ruske ekonomije ove godine može da bude oko nule i da postoji opasnost od pada. On, međutim, očekuje da cena nafte dostigne cenu od 40-45 dolara po barelu.\nMinistar finansija Anton Siluanov smatra da ne može biti recesije ove godine. Zvanična prognoza rasta BDP za 2020. Godinu, koju je iznela vlada, iznosi 1,9 odsto.\nBelousov ne isključuje mogućnost obnavljanja sporazuma OPEK plus\nGovoreći o cenama nafte koje su u padu posle kraha Sporazuma o smanjenju proizvodnje, Belousov je naveo da postoji verovatnoća rasta tih cena u slučaju da se Sporazum obnovi.\n„Sve je moguće, koliko znam, kontakti postoje“, rekao je on novinarima.\nČlanice OPEK plus nisu uspele da se u petak 6. marta dogovore ni o promeni parametara sporazuma o smanjenju proizvodnje nafte, a ni o produžetku sporazuma. Zbog toga se od 1. aprila obaveze o ograničavanju proizvodnje nafte ukidaju. Ova dešavanja su prouzrokovala pad cena nafte, koji je u ponedeljak iznosio 30 odsto.


Na Kosovu i dalje problem nezaposlenost, korupcija i siromaštvo | Novinska agencija Beta\nU Srbiji, za devet meseci evidentirano 2,391.810 turista, najviše gostiju iz BiH\nDRUšTVO | 22.11.2017 21:15\nNa Kosovu su i dalje najveći problemi nezaposlenost, korupcija i siromaštvo, gradjani su nezadovoljni političkim pravcem Kosova, dok je značajno poraslo poverenje u institucije na centralnom nivou, rezultat je Pulsa javnosti koji je danas predstavio Program za razvoj Ujedinjenih nacija (UNDP) na Kosovu.\nAktuelnim političkim pravcem Kosova zadovoljno je tek 14 odsto gradjana Kosova, dok je 43 nezadovoljno. Oko 36 odsto gradjana Kosova i dalje je spremno da se pridruži protestima iz političkih razloga.\nKada je reč o nacionalnosti, najspremniji da učestvuju u protestima su Albanci (38,5 odsto), šest odsto Srba i 14 odsto pripadnika drugih nacionalnih zajednica.\nPrema istraživanju više od 65 odsto ispitanika smatra da su problemi sa kojima se suočava Kosovo socijalno-ekonomske prirode, a kao najveće 40 odsto izdvojilo je nezaposlenost, što je osam odsto manje nego prošle godine, 17 odsto korupciju (za 10 odsto više nego prošle godine) i devet odsto je kao najveći problem navelo siromaštvo, zbog kojeg je prošle godine bilo zabrinuto 21 odsto gradjana Kosova.\nAnketa je pokazala da četiri odsto gradjana Kosova vidi organizovani kriminal i zdravstvene usluge kao drugi najveći problem.\nRezultati istraživanja pokazuju povećanje poverenja gradjana u rad institucija Kosova više od trećine, odnosno 36 odsto anketiranih zadovoljno je radom zakonodavnih, izvršnih i sudskih organa.\n"Od oktobra 2016. do oktobra 2017. godine zadovoljstvo radom premijera i centralnih institucija je povećano sa 22 na 36 odsto, što je najveći rast poverenja od aprila 2014 godine", navodi se u analizi.\nPovećano je poverenje u rad Skupštine Kosova i predsednika parlamenta za 13, odnosno 11 odsto, kao i poverenje u rad predsednika Kosova, za oko 12 odsto.\nGradjani Kosova za oko 15 odsto više veruju pravosudnim organima, nego u 2016. godini, a tužilaštvu za oko 17 odsto.


Academ Link - PONIŠTIĆE LAŽNE DIPLOME: Univerzitet će isključiti FAM iz sastava ako se dokaže trgovina ispravama\nPONIŠTIĆE LAŽNE DIPLOME: Univerzitet će isključiti FAM iz sastava ako se dokaže trgovina ispravama\nUKOLIKO se utvrdi da postoji bilo kakva nepravilnost u radu Fakulteta za menadžment (FAM) u Sremskim Karlovcima, mi ćemo isključiti fakultet iz sastava Univerziteta. Takođe, ukoliko se utvrdi da oni koji imaju diplomu nisu ispunili sve ispitne obaveze na način i po postupku utvrđenim zakonom i studijskim programom, visokoškolska ustanova će diplomu proglasiti ništavnom.\nOvo je rečeno "Novostima" na privatnom Univerzitetu "Union Nikola Tesla" pod čijim okriljem radi Fakultet za menadžment za koji se sumnja da su njegovi zaposleni izdavali lažne diplome, zbog čega je uhapšeno 17 osumnjičenih.\nNa Univerzitetu ističu da pomenuti fakultet svoju delatnost obavlja kao zasebno pravno lice sa svojim osnivačem protiv koga se, kako pretpostavljaju, vodi postupak i koji kao takvi nemaju direktne veze sa odgovornim licem ili zaposlenima Univerziteta "Union Nikola Tesla".\nInače, među 17 uhapšenih u vezi sa mahinacijama sa fakultetskim diploma ma je i G. K., dekan Fakulteta za menadžment u Sremskim Karlovcima. NJemu je posle saslušanja u novosadskom Višem javnom tužilaštvu Posebnog odeljenja za borbu protiv korupcije određen pritvor do 30 dana da ne bi uticao na svedoke. Vest o njegovom, i hapšenju A. K. i M. A., takođe zaposlenih na ovom fakultetu, uznemirila je studente, koji su, kako saznajemo, u ponedeljak zvali FAM, i raspitivali da li ova visokoobrazovna ustanova radi. Kako su nam rekli u Studentskoj službi, predavanja se održavaju bez problema i rad fakulteta se nastavlja.\nTakođe, Viši sud u Novom Sadu odredio je pritvor do 30 dana T. I. (72), nekadašnjem upravniku KPZ Sremska Mitrovica, koji se sumnjiči za trgovinu uticajem, a u vezi sa kupovinom diploma. Pritvor je određen za još troje osumnjičenih sa ovog univerziteta, dok je za jednu osumnjičenu osobu, za koju je pritvor predložilo tužilaštvo, sud to odbio. Ostali osumnjičeni u ovom slučaju braniće se sa slobode.\nPortparolka suda Jelena Ostojin precizirala je za Tanjug da je sudija za prethodni postupak Posebnog odeljenja za suzbijanje korupcije Višeg suda u Novom Sadu odredio pritvor za T. I, G. K, kao i A. L. i N. S. zbog opasnosti da će uticati na svedoke. Oni se sumnjiče da su izvršili krivično delo trgovina uticajem.\nPOTPIS REKTORA, PEČAT UNIVERZITETA\nNA pitanje da li Univerzitet, ipak, ima odgovornost, jer se na diplomama nalazi pečat univerziteta i potpis rektora i da li će zbog svega snositi neke sankcije, u "Unionu Nikola Tesla" kažu:\n- Nesporno je da diplome i dodatke diploma na Univerzitetu potpisuje rektor i dekan Fakulteta. Kao odgovorno lice Fakulteta, dekan proverava tačnost javnih isprava, da li su sve ispitne prijave i druga prateća dokumentacija koju vodi služba Fakulteta u skladu sa propisima i dostavlja potpisanu ispravu rektoru Univerziteta na potpis.


BALKANU PRETI MAFIJASKI SUKOB | Institute for War and Peace Reporting\nBALKANU PRETI MAFIJASKI SUKOB\nIskorenjivanje korupcije i gusenje organizovanog kriminala odlucujuci su faktori za ponovno uspostavljanje mira i stabilnosti na Balkanu.\nNema sumnje da ce se tekuci sukobi na Balkanu zaostriti. Trenutno postoji opasnost da se ostvari najgori moguci scenario, naime, da dodje do rata usled otimacine oko materijalnih dobara, a pod toboznjom zastavom borbe za nacionalna prava. Ali, postoji nacin da se to zaustavi.\nVec deset godina etnicki Albanci u Makedoniji od vlade zahtevaju ustavne promene ne bi li obezbedili jednaka prava i jednake ekonomske prilike, srazmerno predstavljanje u vladinim institucijama, novi popis stanovnistva i odvijanje nastave na univerzitetima na albanskom jeziku.\nUprkos tome, vladajuca koalicija, u cijem sastavu je i Demokratska partija Albanaca, DPA, tokom tri godine svoje vladavine nicim nije doprinela da dodje do znacajnog napretka.\nOslobodilacka narodna armija, ONA, sacinjena od bivsih staresina Oslobodilacke vojske Kosova i placenika, osetila je da je kucnuo njen cas i politicku arenu zamenila je ratistem.\nNezaposleni mladici i placenici, bili su spremni da se okupe oko bilo koga ko im obeca da ce braniti njihovu zajednicu.\nU medjuvremenu, u etnicki podeljenom kosovskom gradu, Mitrovici, etnicka napetost ne prestaje da raste. Srpske bande uz podrsku bivsih paramilitaraca, tuku i ubijaju etnicke Albance na severu, dok naoruzani albanski odmetnici to isto cine sa Srbima na jugu. Ibarski most koji povezuje te dve zajednice, pozornica je neprestanih medjuetnickih sukoba.\nKonflikt u Makedoniji i Mitrovici preti da preraste u otvoren sukob. Srpske paravojne jedinice u Mitrovici mogle bi da zahtevaju otcepljenje severnog dela grada, trenutno pod srpskom vlascu. U Makedoniji, ONA bi mogla da prosiri borbe do glavnog grada, Skopja. U oba slucaja, pale bi nove zrtve, gorela bi sela i otegle bi se kolone izbeglica.\nVisok stepen nezaposlenosti, privlacna mogucnost bogacenja i koriscenja politickih usluga doveli su do stvaranja naoruzanih grupa i bandi koje se bave organizovanim kriminalom i obezbedili su plodno tlo za njihovo sirenje u jugoistocnom delu Balkana. Te bande koriste pomoc citave mreze finansijskih izvora.\nDo novca se dolazi obezbedjivanjem slobodnog prolaza ilegalnoj robi: drogi, cigaretama i ljudima, kroz razne regionalne kontrolisane kanale. Dodatna sredstva poticu iz albanske i srpske dijaspore i vlade. Sto se tice ONA, za nju je zajednica americkih Albanaca sakupila, samo u proslom mesecu, 3 miliona dolara. Na drugoj strani, Beograd novcem snabdeva srpske ekstremiste u Mitrovici.\nBez povezanosti s organizovanim kriminalom, nemoguce je, manje-vise, obezbediti ekonomski opstanak. Buduci da su izgledi za zaposljavanje i prodaju robe na trzistu mali ili nikakvi, javnost postaje talac multimilionskih mafijaskih poslova. Razbojnici postaju sve mocniji i spremni su da svoj uticaj usmeravaju dalje prema zapadnoj Evropi.\nZapad treba da razradi novu politiku za ovaj region, politiku koja ce istovremeno teziti da okonca korupciju na nivou vlada i pozabavi se problemima koji su izvori opstanka ovih naoruzanih grupa.\nCak je i lokalnim novinarima poznato koji su sluzbenici vlade korumpirani i ko saradjuje s lokalnim mafijasima. Ljudi znaju za imena i sastajalista zvanicnika i vodja bandi koji se bave krijumcarenjem cigareta, droge, benzina i emigranata.\nNeophodno je da Zapad pojaca prisustvo policije i poveca broj policajaca i sluzbenika koji se bave sakupljanjem obavestajnih podataka i da zapreti ukidanjem pomoci vladama ukoliko one odbijaju da progone prekrsitelje zakona.\nNo, ne treba ziveti u iluzijama. Sve dok se ne resi status Kosova i polozaj etnickih Albanaca u Makedoniji, korupcija ce i dalje nastaviti da cveta.\nPrvo sto treba uciniti na Kosovu jeste da se Kosovari uvere da se srpske snage tamo vise nece vratiti. A to znaci obezbediti albanskim vodjama sa sedistem u Pristini da imaju vlast nad pokrajinom. Nakon toga, moze se ocekivati da oni budu odgovorni za zastitu srpske manjine na Kosovu.\nZapad mora da shvati da su zahtevi etnickih Albanaca u Makedoniji legitimni i da pomogne Skopju da se ti zahtevi ostvare.\nSto vise medjunarodna zajednica bude odugovlacila resenje ovih problema, to ce ovaj region duze ziveti u neizvesnosti i biti utociste za mafijase i naoruzane bande.\nFron Nazi je pisac cija je specijalnost pracenje politike na Balkanu.